1. Persona guzietan da on, ta ongi iduri duena Birtutea ta santidadea, baña eztakit nola, gorputz gaste ederrean ederrago dirudi dela, ala nola kontxa urreskoan perla preziosoa, zion bekala bere Eurialos Birjiliok, gratior et pulcro veniens in corpore virtus. Sandu gaste eder bat izan ze S. Estanislao Kostka Poloniakoa. Jaio ze 1550 urtean jendaki ilustretik. Azirik ongi biali zute amirur urtetan Austriako Bienara estudiatzera bere anaia Paulo zarragoaren konpañian. Laster eman ze ezauntzera bere injenio ta birtutearen medios, eta guziendako ze amablea. Goizoro estudiora baño len joaten ze oraziora tenploan, ta estudioas geros oroat arratsaldeoro. Iges beti lagun gaixtoetaik tratatzen zue humil onttoeki: baña itz guti zue, modestia bat alegrea, ta alegria bat modestoa, ta konpasione beartsues alibiatus zezakenas. Len lena jaikitzen ze goizoro, ta meza enzun egunoro, jaietan zezazken guziak. Etzue banidade errestorik bestitzean, baizik senzill llano. estudioko exerzizio in bear zituenak guziak bear zire izan Ama Birjinaren laudariotan, zeñi zion kariño ta debozio espeziala: ta etzekio pasatzen egunik errezatu gabe errosarioa. Injeniatzenzue nola egin penitenzia barus, disziplinas, mortifikazios altxaketan. Anaiak akar iten zio ikusteas ain erretiratu geldi humil: baña ajola guti zue ortas, kuakratu naiez sollik Jangoikoai.\n2. Jangoikoak inspiratu zio erretiratzea errelijionera, eta egin zue Boto sartzeko bere denboran. Bitarteo erori ze heritasun grabean: eta prinzipioan agertu zekio Demonioa tzakur beltz andi baten idurian; irur aldis jokatu zekio lepora nola ito naiez: baña zeñatus, Jangoikoai ta Ama Birjinai enkomendatus libratu ze. Iltzentzela etsitu zute Medikuek: berak iltzeas etzue ainberze pena, nola komekatu nai ta etxakinez nola, zeren ostatuko Nausia baize hereje. Enkomendatu ze gogotik Jangoikoai, Ama Birjinai, ta S. Barbarai: eta Jangoikoaren graziaz gau batez idatzarrik zegolaik ikusi zue Sanda gau eldu zela akonpañaturik Aingerues, zeñen Eskuetaik errezibitu zue Sakramentua. Fabore gonen ondorean errezibitu zue berze bat ez gutiago miragarria, zeren ezi agertu zekio Ama Birjina bere Semeareki besotan: mintzatu zekio amorosa, orai sendatu ta sartzaite ene Jesusen Konpañian. Utzi zio aur dibinoa erregalo: ta sendaturik eman zue prisa kunplitzera Botoa. Baña entendaturik, etzutela admitituko Bienan Aitaren lizenzia gabe, ta logratzeko au esperanzarik ez, ta eznai ere etxiden ainberze denboras, atxekia arturik tratatzen zuela gaizki anaiak, ta berai erranik obligatzen zue joatera arren konpañiatik, arrek errateareki, bazoakela noranai, Sanduttoa konfesa-komekaturik, Jangoikoai ta bere Ama Birjinai enkomendaturik oiz batez pobre gisa jaintsirik atra ze Bienatik oñez, ta joan ze. Anaiak billaturik tenplo ta konbentuetan etzuelarik aurkitu, sentitu zue laguneki artu zuen bide gartas. Erdetxi zute kanpo agerri batean, ta Jangoikoak nai ta etzute ezaundu: eta zaldiak naiz sendo izanik ezin igiarazi zuzte aratago, eta ala beren bearrez itzuli zire atzerat; eta Sanduttoak segitu zue bere bideas. Sartu ze goiz batez tenplo batean komekatzeko antsiareki, baña jakinik herejeena zela, gelditu ze aflijiturik. Baña Jaun piadosoak Aita onak bekala konsolatu zue bialis Aingeru eder bat eman ziona komunionea miragarriro.\n3. Anitz bide pasaturik, gero ere Roman admititu zue S. Franzisko Borjak, amazazpi urte beterik adines. Etzeike ase kontentus emanes graziak Jangoikoai. Ia iduri zekio zegola mundutik kanpoan, ia etzuela buratsorik emen, baizik Jangoikoa Aita, ta Ama Birjina Ama. Bere anai Nobizioak iduri zekizkio Aingiruak, eta bera indigno egoteko aien ertean. Ain humila ze! Baña orrengatik berorrengatik iago zue maite Jangoikoak, konsolatzen ta erregalatzen zue ariman: zeñetan itxeki ze ainberzeko amorearen sua Janjoikoagana, ezi desmaiatzen ze askotan langiadura amoroso suabe bateki, eta ze preziso oial busti otzeki freskatzea bularrak ez sofokatzekos. Bada zer errain dugu Ama Birjinai zion amore fiñ biotzekoas? Pensatzeas solamente, oroitzeas solamente gozatzen ze, ta erregalatzen gozoro. Salutatzen zue hume amanteak bekala maiz abemarias; eta erraten zio maiz, Ama nerea, o ene Ama dulzisima. Eta guziek jakinik zuen debozio gau, plazer egiteagatik ere, atratzen zute konbersazioa Ama Birjinaren laudarioen gain. Eta deseatzen zue, ta logratu zue, ta erran zue ilentzela Ama Birjinaren Asunzioaren Bezperan. S. Lorenzoren Bezperan egin zue penitenzia publikoa, konfesatus guzien alzinean bere faltak, guziei apatus oñak, artus bere sustentua maipean, gero zerbitzatus sukaldean: ango suareki pensatus Sanduaren martirioan berotu ze ainberze amoresko suan, ezi desmaiatu ze an berean. Orduko ia eskribiturik zeuka bere Ama Santisimari karta bat eskatus eraman zezala bere eguneko. Joan ze aumentatus heritasuna; errezibitu zitue elizako ordenamentuak: eta ellegaturik egun deseatu gura, eskatu zue para zezatela lurrean: paraturik koltxilla baten gañean egon ze berra Zerurat, itzik atra gabe. Galdegin zio Superioreak ia zegon konforme Jangoikoaren borondatean: Errespondatu zue alegre, prest dago ene biotza, Jauna, prest dago ene biotza. Anitz orazio ta afektoen ondorean agertu zekio Ama Santisima, zeñeki erregalatu zen gozoro: ta andik guti entregatu zio bere arima, adinaren emezorzi urtetaik emeretzitara. Mostratu ze arimaren gloria gorputzaren eder admirablean: baitare milagro segitu zirenetan. Aita sandu Klemente VIII.ak deklaratu zue Beato 1602.an.


Santa Engrazi, Erdoizta, Granada erreka eta Artaunsoro - Aukeran, nahiago ez\n2007/04/05 18:10:40.099 GMT+2\nGujakintza taldearekin ostegun santuan Santa Engrazi ermitara igo ginen. Aizarnan dago eta txikitako oroitzapenak dakarzkit. Ahizpa, aita eta aitonarekin bertan ateratako argazki kuttun bat daukat. Ez nituen bospasei urte baino gehiago izango. Getariako ikastolarekin ere irteeraren bat egin genuen eta saku-lasterketa batean parte hartzen ari naizen beste argazki bat daukat bentaren magalean ateratakoa. Oroitzapen oroitezinak dira biak baina argazkiak ahozabalik begiratzen ditut.\nSanta Engraziko ermitan gure haurrak.\nBeraz ezin ezetz esan holako proposamen bati. Nik uste baino motzagoa da bentatik igoera. Haurrak izkutaketan ibili ziren eta nagusiak solasaldi polita izan genuen.\nOndoren eta ohitura ez galtzeko, amaiketatxoa egin genuen. Handik Erdoizta auzora abiatu ginen. Bidea larrugorritan ikusi genuen, zuhaitzak moztu berriak zeuden. Ez da goxoa mendia hola ikustea. Baina hori bai, orein gazte bat ikusteko aukera izan genuen. Erdoiztako ermita berritu berria dago, berezia da benetan. Pena izan zen itxita aurkitzea.\nBazkaldu Basarri jaiotako baserrian egin genuen, Granada errekan. Umeek gozatu egin zuten amuarrainak ikusi eta ikutzen.\nJateko goxoak zeuden horratio!\nEta azkenik Artaunsorora bisita egin genuen. Ia bi urte pasa dira bertan baraualditxo bat egin nuenetik. Tana bertan zegoen, goxo beti bezala. Arkaitz laguna ez zegoen bertan. Gustura agurtuko nuen.\nBa hori, irteera polita eta ibilbide gomendagarria!\nNork: marije.2007/04/05 18:10:40.099 GMT+2\nEtiketak: aisia | Permalink | Erantzunak (1) | Errenferentziak: (0)\nKaixo. Artaunsoroko blog zahar bat hemen gogoratu daiteke: http://web.archive.org/web/20100330230306/http://artaunsoro.wordpress.com/ . Aurreko weba hau zen: http://web.archive.org/web/20041025064546/http://perso.wanadoo.es/artaunsoro/castellano/aurkezpena_hasiera.htm . Beste bloga dago Artaunsorori buruz: ttp://artaunsoro.zoomblog.com/ . Aio\nNork: Rakilz.2013/08/05 16:11:55.349 GMT+2


Azken eguneraketa: 2019 Otsaila 01\n• Ikastolako komunitate guztia inplikatzeak ekarri du programaren arrakastarik handiena.\n• Prebentzioa lantzea ezinbestekoa izan da, eta horretarako maila guztietako jarduerak aurrera eramatea ezinbestekoa da.\n• Ikasmaterialen balorazioa oso positibotzat jo da, aktiboak, besteak beste, eztabaidak, taldeko lana, eskola jazarpenari buruzko film laburrak eta rol jokoak sartzen dira. Ikasleak egoera errealetan jartzen ditu eta geletan salatzea eta biktimaren alde jartzea bultzatzen da. Era berean, eskola jazarpena antzemateko baliabideak ere jartzen ditu: txalekoak, arduradunak esparru guztietan...\n• Ikasleen balorazioa oso ona izan da. Prebentzio lanketa honekin besteen lekuan jartzea ahalbideratzen du eta pasiboki jokatzen zuena, aktibo izatera pasa da portzentaje handi batean jazarriaren defentsan jartzen baita edota KiVa ardura dutenei edota tutoreari egoeraren berri ematen dio.\n• Gelako giroa orokorrean hobetu egin da. Gaiarekiko sentsibilitate handia komunitate osoan.\n• Gurasoek ere paper garrantzitsua dute eta balorazio ona egin dute. ikastola askotan gurasoentzako hitzaldiak antolatu dituzte eskola jazarpenak euren seme-alabengan eragin ditzakeen arazoei aurre egiteko. Era berean, gurasoentzat bereziki prestatutako gida ondo baloratu dute. “Gida hori baliogarria da bai semea edo alaba erasotua bada, bai erasotzailea bada, eta bai ikuslea bada ere”.\n• Formazio saioak oso ondo baloratuak izan dira. Unitateak ezagutzeaz gain, gelako esku-hartzeaz, KiVa taldearen esku-hartzeaz esperientziak konpartitu direlako eta kasu ezberdinen aurrean pautak eskaini direlako. 2. KiVa PROGRAMA: 2018-19 ikasturtean 3. Unitate didaktikoaren inplementazioa DBHn\n• Eskola jazarpena


Zumaiako Udalaren adierazpena azaroaren 25aren harira — Zumaiako Udala\nZumaiako Udalaren adierazpena azaroaren 25aren harira\nAzaroaren 25a den honetan, indarkeria matxistatik libre egongo den gizartea eraikitzearekin dugun konpromisoa eta betebeharra berretsi nahi dugu. Zumaiako Udalak lehentasunezko konpromiso politikoa berresten du indarkeria mota horren adierazpen guztien kontrako borrokan. Jatorrian duen izaera estrukturala azpimarratu eta izaera hori betikotzen duen normalizazioan eragin nahi dugu, ordena sozial patriarkala errotik aldatzeko.\nEuskal Herrian, estatistikak aspalditik ari dira agerian uzten indarkeria sexistak gora egiten jarraitzen duela: urtea hasi denetik 4 emakume erail dituzte. Hala ere, ezin dugu ahaztu indarkeria honen adierazpen gehienek, egunero gertatzen direnak, normalizatuak eta inbisibilizatuak jarraitzen dutela.\nAurten, mugimendu feministaren beste mugarri batean, milaka emakumek hartu dituzte Euskal Herriko kaleak, aski dela ozen esateko; milaka emakumek planto egin dute emakumerik gabe mundua gelditzen dela bisibilizatzeko; horrez gain, sistema judiziala patriarkala dela eta emakumeak babestu beharrean ardura haien gainean uzten dela aldarrikatu dute.\nIndarkeria sexista gizonen eta emakumeen arteko egiturazko ezberdintasunak mantentzeko tresna nagusienetako bat da, baina emakumeen aurkako indarkeria alderdi pertsonalei garrantzia emanez tratatzen da askotan, indarkeriaren egiturazko izaera horretatik kanpo kokatuz. Ez da nahikoa indarkeria adierazpen jakin batzuk aipatu eta salatzea, gertakaria eragin duten arrazoietara jo behar da eta hori egitea, erakundeon ardura ere bada.\nZeharkako esku hartze integralak eta iraunkorrak abian jarri behar ditugu: berbiktimizazioa baztertuta, emakumeak subjektu aktibo gisa hartuko dituzten esku hartzeak; errudun bilakatuko ez dituen esku hartzeak eta, ahots propioa, eragile aktibo diren neurrian, aitortuko dizkieten esku hartzeak. Horretaz gain, bermatu behar ditugu genero ikuspegi ahalduntzailea barnebiltzen duen artatze sistema eta erreparazio prozesuak, bai banakoak, bai kolektiboak. Giza eskubideaz ari garen heinean, mota guztietako indarkeriarik gabeko bizitzak izateko eskubidea bermatzea instituzioen betebeharra da.\nKonpromiso hori, gizartea osatzen dugun eragile guztiok gure egin behar dugu. Denon erantzukizuna da bakoitzaren eragin-eremutik aurre egitea eta gure erakundeak aldatzea indarkeria matxista sortzen, biderkatzen edo normalizatzen duten heinean.\nHorregatik, indarkeria matxistaren aurkako nazioarteko egun honetan, Zumaiako Udalak ondokoak gauzatzeko konpromisoa hartzen dugu:\n1.- Emakumeen Munduko Martxak bultzatutako indarkeria matxistaren aurreko erantzun-protokoloa bere egiten du.\n2.- Foru Aldundiari eta Emakunderi eskatzen die emakume eta gizonen arteko berdintasunaren alorreko aurrekontu-partidak handitzeko, berdintasun-zuzendaritzak eta epaitegi espezializatuak modu iraunkorrean sendotzeko eta indarreko legeria berraztertzeko konpromisoa hartzeko.\n3.- Herritarrentzako, eta bereziki emakumeentzako, dauden baliabideen gaineko informazioa eskuratzeko bideak erraztuko ditu eta dagokion lurralde mailan, indarkeria matxistaren kontrako zerbitzu-sarearen funtzionamendu egokia, elkarlana eta koordinazioa bultzatuko du, beti ere, kontuan hartuz adin txikikoak eta biktimen seme-alabak.\n4.- Neskei, gazteei eta emakume helduei zuzendutako jabekuntza jarduerak abiatuko ditu, besteak beste ondorengo gaiak jorratu ahal izateko modu iraunkorrean: autodefentsa feminista, bikote harremanak eta harreman sexu-afektiboak, amodio erromantikoak, sexualitate libreak, etab.\n5.- Nerabeei eta gazteei zuzendutako sentsibilizazio eta formazio jarduera iraunkorrak abiatuko ditu emakume eta gizonen arteko harreman parekideak sustatzeko xedez, zehazki: hezkuntza sexu-afektiboa lantzeko, indarkeria matxisten askotariko adierazpenak desnaturalizatzeko, baiezko onespena lantzeko, maskulinitate ereduak lantzeko, etab.\n6.- Indarkeria matxista jasan duten emakumeen erreparazio eskubidea lantzeko jarduera iraunkorrak martxan jarriko ditu: omenaldiak, zineforumak, bisibilizazio ekimenak (kaleen izenak edo jardunaldiak, kasu), kalte-ordainketak, akonpainamendu soziala, etab.\n7.- Borroka feministaren alde hartu dugun konpromisoa berretsi nahi dugu, indarkeriarik gabeko gizarte demokratiko bat eraikitzeko bide eta tresna nagusia den heinean.


Dani Larrea: "Euskararen normalizazioa eta Euskal Herriaren garapena izan dira hasierako helburuak" — TUlankide MONDRAGON\nDani Larrea: "Euskararen normalizazioa eta Euskal Herriaren garapena izan dira hasierako helburuak"\nEmun Kooperatibak irudi-marka eta lan ildo berriak aurkeztu zituen ekainaren 20an Bilboko Euskalduna Jauregian egindako ekitaldian. Emunen xede berria 'Euskara eta berrikuntza soziala' da. Hain zuzen, aniztasuna, kultura eta parte-hartzea dira azkeneko urteetan garatzen dabiltzan lan ildo berriak. Emuneko Zuzendari nagusi Dani Larrearekin izan gara.\nDani Larrea Emuneko Zuzendaria, bulegoko sarreran.\nZergatik erabaki duzue aldaketa hau egitea?\n2012an hurrengo lau urteetarako hausnarketa estrategikoa egin genuen. Emunek 17. ekitaldia beteko du aurten; orain arte, Lan mundua euskalduntzeko kooperatiba izan da Emunen xedea. Ikusten genuen txapel horrek zati baterako balio zigula baina bestelako produktu eta zerbitzu batzuk lantzen hasita geundela eta esparru horretatik kanpokoak zirela. Horrek behartzen gintuen beste zerbait asmatzera edo egokitzera. Hala, proiektu orokorra egin dugu; batetik, irudi berria, eta bestetik filosofia aldaketa. Horrek eragina izan du gure xedean eta baita gure ikuspegian ere. Hortik dator Euskara eta berrikuntza soziala xede berria. Azkeneko urteetan garatu ditugun zerbitzuak euskaratik eta euskaraz landu nahi ditugu; aniztasuna, kultura eta parte-hartzea. Gure berezitasuna izango litzateke horiek euskaratik egiten ditugula eta euskara zelanbait erabiltzen dugula kohesio-elementu moduan.\nLan ildo berriak, aniztasuna, kultura eta parte-hartzea dira.\nBai, hiru horiek izango lirateke. Egin dugun hausnarketa egoera ekonomikoari lotuta dago. Gure negozioei dagokienez egin dugun irakurketa da, hurrengo lau urteak nahiko eskasak izango direla. Gure bezeroek krisia sufrituko dute eta ondorioz diru gutxiago egongo da merkatu horietan. Euskara planetan Euskal Herri osoko liderrak gara; eta, posible da datozen urteetan mugimendu larregirik ez egotea. Hortaz, gure erronka negozio horietan mantentzea da. Beste negozio txikiekin, nahi duguna da, hurrengo lau urteetan gorpuztea. Merkatua ezagutu eta aldi berean, merkatuak gu ezagutu gaitzala. Norbaitek horrelako zerbitzu bat erosi nahi duenean gutxienez aukera moduan kontuan har gaitzala.\nEmun sortu zenetik gaur egunera, helburuak aldatu egin dira?\nHasierako helburua euskararen normalizazioa eta Euskal Herriaren garapena izan da. Orain, euskararen normalizazioarekin berdin jarraitzen dugu, eta Euskal Herriaren garapena esaten diogun horri aurpegia jarri diogu. Ze alderditatik? Ba zerbitzuei dagokienez, garapen hori norabide justu batean izan dadin eskainiko ditugu kultura zerbitzuak, immigraziokoak eta parte-hartzea. Gainera, ateak zabalik lagatzen ditugu bihar edo etzi sor daitezkeen bestelako behar batzuei ere erantzun ahal izateko, beti ere berrikuntza soziala esaten diogun txapel handi horren azpian.\nIrudi berria estreinatu duzue. Zer esan nahi du irudi berriak?\nE horrek daukan zulo hori kanpora atera dugu. Gure kasuan e da Emun, baina era berean e da euskara, eta e da Euskal Herria. Orduan, egin duguna da bihotz hori kanpora atera eta gainera buelta eman diogu. Buelta horretan irudikatzen dugu kanpoan gizartea dagoela. Izango litzateke antena moduko bat gizartean zer gertatzen den jasotzeko, emuneratzeko. Kanpoan dagoena Emunen landu eta gero gizarteari bueltatzeko.\nEuskara plan bakoitzaren atzean enpresa bat dago. Batzuk euren kabuz ari dira metodologia aplikatzen, baina gehienak aholkularitza enpresa batekin dabiltza. Kontua da euren artean ez dagoela harremanik. Helburua izango litzateke sare bat osatzea. Gerta daiteke bi enpresen artean negozioak gazteleraz egitea, eta biak euskara planetan sartuta egotea. Dauden aukera guztiak aprobetxatu nahi ditugu. Txinan ez dugu euskaraz salduko, baina alboko tailerrean bai.


ADARRAREN PUNTAN: ROLL OVER CHUCK BERRY\n2016(e)ko urriakren 23(a), igandea\nChuck Berry BEC-en zuzenean (2006)\nLehen aldiz zuzenean ikusi nuenean konprenitu nuen. Londresen bildu ziren bizirik zirauten rock & roll mito guztiak: Jerry Lee Lewis, Little Richard eta Chuck Berry. Lehenengo bien emankizuna aurreikustekoa izan zen: kantu arrakastatsuak, eta dantza ezagunak, adinaren eraginez pixka bat motelduak. Richarden kasuan, “Wembley Arenan” elkartu ginenon harridurarako, ez ziren falta mezu erlijiosoak eta jotzen zuen bitartean katiximak eta guzti banatu ziren jendetzaren artean -oraindik gordeta dut nirea-.\nBaina Chuck Berry oholtza gainean agertu zenean dena aldatu zen. Betiko abesti ahaztezinak ziren haiek, bai: “Rock & Roll Music”, “Roll Over Beethoven”, “You Never Can Tell”... baina egun hartako egoerari moldatuak. Jendearen erantzuna nola, abestiaren indarra eta luzapena hala. Han bilduriko bakar batek ere ez zuen eserita iraun. Berarekin batera han agertu ziren magia eta bizitasuna. Ordura arte iraganari eskainitako emanaldi batean geunden, baina bera agertu ahala han ez zegoen geldirik geratzerik. Familia osoak ikusi nituen elkarrekin dantzan, sekula ikusi ez ditudan bezala, aitona-amonak, gurasoak eta bilobak, izerditan, zoriontsu, munduari rock & rolla sasoian zegoela erakutsi nahian.\nHorrelako zerbait sumatu nuen berriro Barakaldora hurbildu zenean, dagoeneko laurogei urte beteta. Horrenbeste momia historiko ikusi eta gero, Berryren zuzenekoek, zahartzarora, egiten duzunarekin maiteminduta heldu daitekeela frogatzen dute.\nChuck Berryren aztarna, gutxirena bezala, sakona izan da azken hamarkadetako herri musikaren historian. Beatles eta Rolling Stones haren bertsioak egiten hasi ziren eta beraren eragina nabaria da amaigabeko artisten zerrendan. Bere “Johnny B. Goode” kantua “Voyager” espazio-ontzian sartu zuten, gizateriak beste balizko zibilizazioari eskaintzen dizkion lurtar emaitza adierazgarrien artean -besteak beste Stravinsky, Bach eta Beethovenekin batera-.\nLaurogeita hamar urte bete ditu Chuck Berryk aste honetan. Hogeita hamazortzi urtetan grabatzen duen lehenengo diskoa iragarri du urtebetetzea ospatzeko eta bide batez “zapatak eskegitzeko” ordua heldu zaiola esan digu, bere emazteari eskainitako ohar batean.\nBeste hainbat izarrekin gertatzen den legez, bere biografian argiak eta itzalak suma daitezke. Bere ibilbidea punturik gorenean zegoenean, bi urte igaro behar izan zuen kartzelan “adingabekoak galbideratzeagatik”, eta, beste hainbatetan justiziarekin arazoak izan ditu marihuana edukitzeagatik edo “voyeurismo” akusaziopean. Jakina da rocker askoren curriculuma ez dela izaten kanonizazioa eskatzeko modukoa, hain zuzen.\n“Hail Hail Rock & Roll” pelikulan, Keith Richards saiatzen zen Berryren zuzenekoa moldatzen honen inprobisazio tarteak desagerrarazteko. Baina jai zuen. Ahate-dantzaren sortzailearen estiloa ez da hori. Maite ala gorrota dezakezu, baina ezin aldatu. Chuck Berryren ekitaldiak inoiz ez dira berdin errepikatzen.\nOrain Bob Dylanek literatura nobel saria eskuratu duenean, eta, sinadura eske dabiltzala Los Suaves taldeko Josiri “Princesa de Asturias” saria eman diezaioten... nik gustura emango nioke Chuck Berryri bere merezitako nobela, baina medikuntzarena, haren musikak depresiotik urrundu duelako belaunaldi asko.\nEgilea: nineuk ordua: 01:56\nEtiketak: adarraren puntan, Chuck Berry, El Correo 2016/10/22, Roberto Moso


Koloretako orrialde bikaina rhubarb - barazkiak - doako kolore orriak\nKoloreztatzen orri errabarra - barazkiak\nKoloreztatzen orrialde errabarra\nHala ere, beti da garrantzitsua eskaintzen diren kolore orriak haurrentzat egokia den moduan diseinatuta egotea. Adinari egokitutako kolore marrazkiak eta motibo egokiak soilik pizten baitute haurren kolorearekin parte hartzeko borondatea. Eta hor sartzen da haurrentzako doako margotzeko orrien eskaintza.\nNahiz eta zapore garratzagatik postreekin lotuta errefarra jaten dugun, batez ere fruta gisa pentsatzen dugu. Botanikaren ikuspegitik, ordea, errabarra barazki bat da, ez baititugu bere fruituak kontsumitzen, zurtoinak beraiek baizik. Irudiaren gainean klik eginez, kolorazio orria pdf formatuan irekitzen da:


Umorea eta aldarria eskutik, Gaztetxeko elkartasun bertso afarian - - uztarria.eus\nAzpeitiko Gaztetxie 2019-09-23 13:11\nErresistentzia Kutxa Nazionalaren aldeko elkartasun bertso afaria izan zen joan zen ostiralean, hilak 20, Azpeitiko Gaztetxean. Erraki gune autogestionatuen babes sareak abiatutako egitasmoari bultzada emateko bertso saioa izan zen, eta Jon Gurrutxaga azpeitiarra eta Aitor Bizkarra abadiñoarra aritu ziren kantuan. Afaria 21:30 pasatxo hasi zen, eta afalostean ekin zioten bertsoak botatzeari Gurrutxagak eta Bizkarrak. Librean aritu ziren lehenik, eta Julen Iparragirrek jarritako gaiei jarraika ondoren. Bertsolariek ez ezik, saioan parte hartu zuten afarira bertaratu ziren lagunek, bertsoaren bueltan egindako joko bati esker. Umorea eta aldarria eskutik joan ziren bertso saioak iraun zuen bitartean, eta ez ziren falta izan gaztetxeen eta langile kontrol espazioen aldeko mezuak.\nAzpeitiko Gaztetxeak eta Krisiaren Seme-alabak taldeak antolatu zuten bertso afaria elkarlanean; izan ere, Gaztetxea eta Krisiaren Seme-alabaken proiektua Errakiri lotutako espazioak dira. Horrek esan nahi du, bi talde horiek prest daudela beren alea jartzeko Erraki eraginkor izan dadin, izan baliabide pertsonalak eskainiz, izan baliabide materialak utziz edo beste hainbat modutara babes erreminta indartuz. Hori dela eta, bertso afarian irabazitako dirua Erresistentzia Kutxa Nazionalera bideratuko dute.


teknologia Archives - Page 18 of 19 - Zientzia Kaiera\nEtiketen artxiboa 186 artikulu\nAntonio Cantó Gerrek eta gatazkek, albo kalte ugari dakartzate. Gehienetan kalte izugarriak dira, baina badira bitxiak direnak ere. Bitxia izan da hain zuzen ere Krimean gertatu den azkena, errusiarren eskura aldatu baitira hainbat erakunde zientifiko-tekniko berezi. Besteak beste, hala gertatu […]\n“Isileko gauzak” ez daude bolada onean… tira ba, badaude bolada onean, eta mundu guztiak jakintzat ematen du hala behar dela… barne jantziak eraman beharraren antzera. Baina azken-azken boladako kontu militarra beste gauza bat da: hiperabiadura, eta zehazkiago, soinutik gorako abiaduradun […]\nfisika simulagailu_kuantikoa teknologia\nAmaia Portugal Demagun zientzia fikziozko film bat ikusten ari garela. Spiderman, adibidez. Superheroia etxe orratzetako fatxadetan gora eta behera ageri zaigu, eskumuturretatik armiarma sareak botatzen, lianak balira bezala horietatik zintzilik, eta beste gauza irreal asko eta asko egiten. Horixe ikusten […]\n#KZJaia, Dibulgazioa, Kolaborazioak\nXabier Díaz Silvestre Nire irakasle batek orain dela 30 urte, robotek bizimodua erraztuko zigutela esaten zigun. Lan fisiko, errepikakor eta monotonoak euren “esku” geldituko zirela eta guretzako, pentsatzea, gauzak asmatu, diseinatu eta kudeatzea eta horrelakoak geldituko zirela. Bere ustez, lan […]\nZeri buruz hitz egin da sarean asteon? Astea oparoa izan da, hainbat gai jorratu baitira Interneten eta hementxe dituzue laburbilduta: argia, etorkizuneko telebista, nanoegiturak, bihotza, txertoak, robotak eta are gehiago. Eman diezaiogun begirada bat! Zientzia aurrera doa arrakasta gutxi batzuei […]\nadimen_artifiziala kzjaia robotak teknologia\nGorka Azkune Ikasteko gaitasuna gizakien ahalmen esklusibotzat hartu izan dugu urte askotan zehar, nahiz eta hori ez den zuzena. Beste animaliek ere gurekin partekatzen dute trebezia hori. Norberak izandako esperientzietatik ondorioak atera eta antzeko kasuetan aurkitzen garenean, erabaki hobeak hartzeko […]\nTeknologi proiektuak partekatzen\ndidaktika hezkuntza informatika teknologia\nJabi Luengo Zer lotura dago txiten inkubagailu, aitona-amonentzako joko eta zunda estratosferiko baten artean? Bada, teknologia, PBL pedagogia berritzailea eta besteenganako zerbitzua. Hirukide ikastetxean DBH 4. mailan proiektu teknologikoak garatzen ditugu, baina hauen bidez beste esparru asko ukitzen ditugu: proiektuen […]\nMalaysiako hegazkinak irakatsitakoak\nAmaia Portugal Indiako Ozeanoak 73 milioi kilometro karratu baino gehiago du azaleran, eta ia lau mila metroko sakonera batez beste. Ustez bertako uretan galdu den Malaysia Airlines konpainiaren hegazkina 63,7 metro luze da, eta 60,9 metro zabal hego baten muturretik […]\nHaize-sorgailu txikien eraginkortasuna hobetzen duen algoritmo berria\nAzken urteotan izugarri ari da garatzen energia minieolikoa. Haize-energiaren munduko erakundearen (WWEA) arabera, aurreikuspenak oso onak badira ere, industria minieolikoaren garapenak ez du oraindik industria eolikoaren maila lortu. Horren arrazoi nagusienetako bat da haize-sorgailu txikiek eraginkortasun baxuak dituztela. Arazo horri […]


zubieta | Irutxuloko Hitza\nEtiketen Fitxategia | zubieta\nEten egingo dituzte Zubietako errauste plantaren proiektuan aritutako bi enpresarekin sinatutako kontratuakBy Irutxuloko Hitza on 2013/04/30 in Gizartea Ingeniaritzan eta aholkularitzan jardun ziren bi enpresarekin akordioa hausteko bidea hasi du GHK-k, irregulartasunak topatu ondoren. Eten egingo dituzte Zubietako errauste plantaren proiektuan aritutako bi enpresarekin sinatutako kontratuak, irregulartasunak ikusita. Berria egunkariaren arabera, Gipuzkoako Hondakinen Partzuergoak uste du legea urratu zutela. RESA ingeniaritza enpresa da bat: lehiaketa irabazi egin zuen baldintza pleguak berak zehaztu eta [...]\nReala eta Athleticen arteko derbia izango da igandean, ZubietanBy Estitxu Zabala on 2013/04/25 in Kirola Reala eta Athletic aurrez aurre izango dira Zubietan, igandean (12:00). Futbol partida izango da, baina ez gizonezkoena, emakumezkoena baizik, eta horrek ere saltsa pizten du zaleen artean. Superligako 29. jardunaldiari dagokion partida izango da, hau da, ligako azken aurreko partida. Realak ez du batere lan erraza izango, Athletic liderra baita momentu honetan, 71 punturekin, eta [...]\nSan Martin, Urbieta eta Zabaleta kaleetako autobus bidean asteburu gauetan aparkatzea adostu dute PSE-EEk, PPk eta EAJkBy Aritz Sorzabal on 2013/03/26 in Politika Martxoko udalbatzarra asteartera aurreratu dute, Aste Santuko oporrak direla-eta. Erabaki garrantzitsua hartu dute. Izan ere Oinezkoen eta Ibilgailuen Zirkulaziorako Udal Ordenantza aldatzeko arau proposamena onartu dute, PSE-EE, PP eta EAJ udal taldeen aldeko botoei esker. Bilduk aurka bozkatu du, aldaketekin ados ez dagoela nabarmendu eta gero. Hain zuzen ere, adostutako proposamenak aurreikusten du San Martin, [...]\nAste Santua Realarekin ekimenerako izen ematea zabalik dagoBy Estitxu Zabala on 2013/03/15 in Kirola, Laburrak Aste Santua Realarekin ekimena antolatu du Realak, 6 eta 12 urte bitarteko neska-mutilentzako. Pazko Astean egingo dute ekimena, lau egunetan, eta 150 haurrek izango dute parte hartzeko aukera. Realaren Zubietako instalazioetan egingo dituzte entrenamendu saioak, eta hala, futbol teknikak ikasteaz gain, Realaren lehen futbol taldeko jokalariekin egoteko aukera izango dute. Futbolari dagokionean, kontzeptu tekniko-taktikoak landuko [...]\nMotorren aparkalekuak kudeatzeko proposamen bat eramango du PSEk udalbatzarreraBy Kattalin Miner on 2013/02/20 in Hiria Zubieta kalean eta Ondarreta hondartzaren ondoan dauden motorren aparkalekuak hutsik daudela jakinarazi dute. Hurrengo udalbatzarrean motorren aparkalekuak kudeatzeko proposamen bat aurkeztuko dutela azaldu du Denis Itxaso zinegotziak. Itxasoren esanetan, hiriko motorren hainbat aparkaleku “ia hutsik” daude neguan, eta horiek autoentzat izan daitezkeela uste du. Hain zuzen ere, Zubieta kalean berriki motorrentzako bideratutako aparkalekuez edo Ondarreta [...]\nTxuri-urdinez jantzi dute ZubietaBy Agurtzane Altuna on 2012/11/22 in Kirola, Paperekoa Axular Ikastola eta San Luis La Salle ikastetxeetako ikasleak Zubietan izan dira Realeko jokalarien lana gertutik ikusteko. Amets Bat ekimena abian da berriro ere. Donostiako Axular Ikastola eta San Luis La Salle ikastetxeko ikasleak izan dira denboraldiko lehenengo bisitariak Zubietan, Realaren entrenamendu saioan. Ikasle bakoitza bere modura txuri urdinez jantzi, aurpegia margotu, gelan edo lagun [...]\nIkasleek Realeko jokalariekin pasa dute goizaBy Agurtzane Altuna on 2012/11/21 in Kirola Axular Ikastola eta San Luis La Salle ikastetxeko ikasleak Zubietan izan dira Realeko jokalarien lana gertutik ikusteko. Donostiako bi ikastetxeetako ikasleak izan dira denboraldiko lehenengo bisitariak Zubietan, Realaren entrenamendua ikusten.Ikasle bakoitza bere modura txuri urdinez jantzi, aurpegia margotu, gelan edo lagun artean prestatutako kartelak hartu eta gogotsu hurbildu dira bosgarren mailako hainbat ikasle Zubietara. Gustura [...]\nLarraitz Lucas omenduko du RealakBy Estitxu Zabala on 2012/09/28 in Kirola, Paperekoa Talde txuri-urdinean emandako zortzi urteetako lana eskertuko dio klubak, etzi Zubietan Larraitz Lucas, Realeko kapitain ohia, omenduko dute Zubietan etzi. Emakumeen talde txuri-urdinak Superligako partida jokatuko du Atletico Madrilen aurka, 12:00etan; hala, norgehiagoka hasi aurretik, Lucasi omenaldia egingo diote, Realeko jokalari bezala osatutako ibilbideagatik. Bide batez, Realak Larraitz Lucasi eskerrak eman nahi dizkio klubeko emakumeen [...]\nHasi dira Zubietako Santio jaiakBy on 2012/07/25 in Jaiak Hasi dira Zubietako jaiak. Udaleko Txistulari Taldearen dianak eman dio egitarauari hasiera, 11etako meza hasi arte girotze lana eginez. Santiago eguna izanik, fededunak elizara sartu dira orduan. Horrek iraun artean, gazteek hamaiketakorako dena prestatu dute. Haurrak, berriz, jolasean aritu dira. Txistu doinua ia eguerdian itzuli da, jendea mezatik irtetearekin batera. Lehen abestia ixiltzean, txupinazoen zaratak [...]\nTweetstream\tViewing item 1 to 5 (of 5 items) Aitor Manterola posted an update in the group Futbolsofatzen 4 hours, 18 minutes ago\n’Bi txapeldun zergatik ez?’ http://futbolmamia.com/bi-txapeldun-zergatik-ez/ Borussia Dortmund-Bayern Munich finalaren kronika. Txapeldun Ligako final ederra. Aitor Manterola posted an update in the group Futbolsofatzen 7 hours, 25 minutes ago\n2.mailara igotzeko kanporaketa: Levante B-Athletic B (1-2). 2.Bra igotzeko: Azuqueca-Iruña (3-0), Laudio-Ferrol (1-1). Urtzi Urkizu posted an update 7 hours, 29 minutes ago\nAitor Manterola posted an update in the group Futbolsofatzen 10 hours, 3 minutes ago\nBi nafar Poloniako Ligan nagusi: Legiak irabazi du, eta han dira Iñaki Astiz atzelaria eta Kibu Vicuña 2. entrenatzailea. Jan Urban entrenatzaile. Kopa ere irabazi dute. 2007tik daude hirurak Legian. Igor Susaeta posted an update in the group Italiako Giroa 10 hours, 55 minutes ago


__________Santutxun Bizi__________: April 2012\nGaztetxearen okupazioa ospatzeko....POTEO MUSIKATUA!!\nAsteburuko okupazioaren eta aste osoaren lanaren ostean...garaipen txiki hau ospatzeko unea helduko zaigu ostiralean!!! Gaztetxetik abiatuko den poteo musikatu baten bidez hasiko da arrastia, luntxarekin jarraitu eta...norberak jakingo du noiz bukatuko!\nOstiralean, egunero bezala, laneguna egongo da 17.00tatik aurrera, gaztetxea txukuntzen jarraituko dugu astelehenean hasitako bidea jarraikiz.. geroago, 20.00etan poteo musikatua hasiko da auzoko kaleetan barrena, ondo pasatzearekin batera auzoari gaztetxea okupatu dugula helaraziz. Bukatzeko, luntx goxo-goxoa egongo da, gazte asanbladaren eskutik.\nDenok zaudete gonbidatuta!!!!!\nSantutxuko gaztetxe berriaren izen proposamen epea hasi da! Gerturatu gaztetxera eta sartu proposamen-buzoian zuen izena deskirbapen labur batekin batera. Posta elektronikoz ere bidali dezakezue zuen proposamena santutxukoga@gmail.com helbidera. Deskribapenean izenak gaztetxearekin ze erlazio duen zehaztu behar da. Zorte on parte hartzaile guztioi!\nEgun pare bat pasa dira dagoeneko Santutxuko gazte asanbladak Iturriaga 14ko lokala okupatu zuenetik, gaztetxe bihurtzeko asmoarekin. Orain denok lanean jarri eta amesten dugun gaztetxea eraikitzeko momentua da. Argazkitan ikus dezakezuenez, nahiko egoera onean dago, baina, hala ere, gogor egin beharko dugu lan txukun utzi arte.\nHori dela eta, hurrengo asteetan zehar lan-egun ugari jarri ditugu: astelehenetik ostiralera 17.00tatik aurrera, eta larunbatean goizez 10.00etatik eta arrastiz 17.00etatik aurrera.\nLana soberan dago, hortaz auzoko gazte guztioi bertaratzeko, ikusteko eta lanean jartzeko deia luzatzen dizuegu..\nAutogestioaz gaztetxea eraikiko dugu!!\nSantutxuko Gazte Asanbladak martxoaren 10ean antolaturiko asanblada irekian irten zen ondoriorik nagusienetarikoa gaztetxe baten beharra izan zen. Momentu hartatik bertatik lanari ekin genion behar honi irtenbide egoki bat emateko asmoz. Lanketa ugari eraman genituen aurrera, Karmelo plazan kokatu genuen Zinema Herrikoia eta Txalaparta tailerra tartean zirela. Era berean lokal hutsen bilaketarekin ere jarraitu genuen auzoak behar duen gaztetxe egoki hori sortzeko asmoarekin.\nGaztetxearen lanketa honekin jarraituz larunbat honetarako, apirilaren 21erako, gaztetxearen aldeko jaialdi bat prestatu dugu ekimen askorekin; Gaztetxe Eguna. Egunari goizeko 11tan emango diogu hasiera Karmelo plazatik abiatuko den kalegira batekin. Kalegira hau Basarrate plazan bukatuko da eta bertan, goiz osoan zehar, ekintza ugari izango ditugu: jokuak, musika, malabare tailerra, txalaparta… Ordu bi t’erdietan bazkaria izango dugu bertan Gazte Asanbladaren kontu.\nGiro paregabea izango dugu eta beraz, animatu zaitezte guztiok jaialdian parte hartzen. Auzo guztiaren laguntzaz Santutxun Gaztetxea lortuko dugu!\nHeldu da auzora Gazte Proiektu Komunikatibo berria! Santutxuko hainbat kolektibo eta eragilek, maila komunikatiboan dagoen gabezia nabaria dela eta, Blog hau sortzea erabaki dugu auzoan egiten diren eta antolatuko diren ekintzak plazaratzeko asmoz. Tresna informatibo gisa erabiltzeaz gain haratago ere eraman nahi dugu, gazteon arteko harremantzerako bitarteko lez erabiltzeraino.\nProiektu honetan parte hartuko dugun kolektibo eta eragileak Santutxuko Kuadrilak, Gazte Asanblada, Solokoetxeko eta Gabriel Arestiko Ikasle Abertzaleak eta Santutxuko Gazteak izango gara. Hala ere maila pertsonalean edo aparteko kolektiboek ere parte hartu nahi izanez gero, edo besterik gabe auzoari zeozer jakinarazi nahi izanez gero, santutxunbizi@gmail.com helbidera posta elektroniko bat bidaliz poz handiz argitaratuko dugu blogean.


Landseer Dog (Landseer Ternua) informazioa, tenperatura, txakurkumeak, argazkiak - Txakurrak\nLandseer txakurra Molosser arraza bat da, XIX. Mendearen bigarren erdialdean garatua, Ternuarekin nahastu ohi da. Tamaina handiko txakur indartsu hauek gorputzaren garaiera dotorea eta bizkorra dute; gainera, mutur zabala, tamaina txikiko begiak, belarri triangeluarrak, webguneko oinak, beroki ondulatua eta isatsa zintzilikatzen dituzte. Beharrean …\nLandseer txakurra Molosserren arraza da, 19ko bigarren erdialdean garatuagarrenmendean, Ternuarekin nahastu ohi da. Tamaina handiko txakur indartsu hauek gorputzaren garaiera dotorea eta bizkorra dute; gainera, mutur zabala, tamaina txikiko begiak, belarri triangeluarrak, webguneko oinak, beroki ondulatua eta isatsa zintzilikatzen dituzte. Bere tamaina erraldoia izan arren, bere jokaera gozo eta leunak izugarrizko ospea lortu du azkenaldian.\nLandseer Dog Beltza\nLandseer Ternua marroia eta zuria\nLandseer Ternua txakurra\nTernuako Landseer txakurra\nTernuako Landseer Puppies\nBeste izen batzuk Landseer Ternua\nBerokia Ura uxatzekoa; Kanpoko armarria : Laua, uhindua, koipetsua, Azpiko armarria : Lodia eta pixka bat uhindua\nKolore Zuria beltz adabakiekin;\nTaldea Molossers, Mastiff\nBizitza / Bizi Itxaropena 8-10 urte\nAltuera Gizonezkoa: 28-31 hazbeteko\nEmakumea: 26-28 hazbeteko\nPisua Arra: 143-176 kilo\nEmakumea: 110-150 kilo\nZabor-tamaina 4-12 txakurkume\nJokabidearen ezaugarriak Leiala, pazientea, leuna, goxoa, ausarta, maitagarria, jostaria\nOna umeekin Bai (txikienentzako gainbegiratzea beharrezkoa da)\nIsurketa (isurtzen al du) Altua\nLehiaketa Izena emateko Titulazioa / Informazioa ACA, CKC, DRA, ACR, NKC, FCI\nHerrialdea Ternua (Kanada)\nPenelope Landseer elurretan jolasten duen bideoa\nTernua eta Landseer gaur egun desagertutako San Juan Ur Txakurren ondorengoak omen dira, arraza adimentsua zen, igeriketa eta ehiza berreskuratzeko ahalmenagatik ezaguna. Bere tamainaren arabera, arraza hau Ternua Txikian eta Ternuan Handian banatzen zen. Lehenengoak gaur egun bezala eboluzionatu zuten bitartean Labrador Retriever Ingalaterran, azken hau Kanadara mugatu zen, Landseer eta Ternua arrazetan bilakatuz.\nTxakur hauek Ingalaterrara iritsi ziren 18ko bigarren zatiangarrenmendean, izugarrizko ospea lortu zuen bertan. Sir Edwin Landseer margolari ospetsuak txakur zuri-beltz horiei aitortza egin zien bere koadroen bidez hilezkortuz, bere heroi izaera ere erakusten zuten koadroen bidez. Europa kontinentaleko arrazak batzuetan Ternuako Kanadako arrazekin hazten ziren. Hala ere, bi lerroak desberdinak ziren alderdi askotan. Kanadako aldakuntzak hezur handiak eta beltzak ziren, Continental motakoak hezur arinak ziren bitartean, mutur luzea eta beroki zuria eta beltza zituzten. Barietate kontinentalen zaborren lehenengoa Herbehereetan eta Suitzan garatu eta sortu zen. Hala ere, Alemaniako Landseer Clubak Ternuako txakurretatik bereizteko ekimena hartu zuen.\nEuropako herrialde gehienek Britainia Handian izan ezik, Landseer eta Ternua bi arraza bereizi direla aitortzen dute. Hala ere, Erresuma Batuan, AEBetan eta Kanadan, arraza bakar bat bezala hartzen dira AKC-rekin Landseer Newfies-en kolore aldaeratzat hartuta, zuri-beltzeko barietateei Landseer Newfoundland izenarekin.\nGentle Giant txakur hauek deskribatzeko modu ezin hobea da izaera gozoa, lasaia, atsegina eta eskuzabala dutelako. Maskota fidagarriak eta leialak dira, beren familiaren babesle handia izanik, hein batean dauden arriskuen aurka defendatzeko asmoarekin. Ezaugarri horrek, agian, zaindari eta zaindari ona bihurtzen ditu. Familiako kideekin lotura estua dute, beti ere beren konpainia desiatzen. Denbora luzez bakarrik mantentzeak suntsitzaileak bihur ditzake. Beste maskotekin eta familiako umeekin ondo moldatzen dira. Hala ere, helduek txikiekin duten elkarreragina gainbegiratu beharko lukete, txakur handi horiek nahi gabe txikiak eror ditzakete jolasean ari diren bitartean. Igerilari bikainak dira eta baita babesteko joera ere.\nHandia izan arren, etxeko mugetan nagitzea maite du eta egunero ibilaldi biziarekin konformatuko litzateke. Barruan mantentzen direnean aktiboak dira eta ezin dute bero bizia jasan. Gainera, igeri egitera ateratzeak zure txakurra indarrez mantentzen lagunduko luke.\nArraza honen geruza luzea eta bikoitza egunero garbitu behar da zerriak eta korapilo guztiak kentzeko. Bainatu, beharrezkoa denean soilik, ur askoren eraginpean olioak kentzen baitizkio.\nTernuako Landseer-en ohiko arazoetako batzuk aldakako displasia, SAS edo aortaz azpiko estenosia (herentziazko bihotzeko gaitza), ukondoaren displasia, belarriko infekzioak eta zistinuria dira.\nTxakur adeitsu eta adeitsu hauek entrenatzailearen gozamena dira, nahiz eta zure txakurra motibatuta egon dadin indartzeko teknika positiboak sartu beharko zenituzkeen.\nMaisuekin lotura handiegia dutenez eta bakarrik egon ezin direnez, kutxetako entrenamenduak goiz hasi beharko lirateke banantzeko antsietate aukerak gutxitzeko.\nBere tamaina handia dela eta, txakurkumeen garaian leash entrenatzea ezinbestekoa da gertaera desatseginak uxatzeko.\nArraza handietarako egokiak diren kalitate oneko txakur lehorrak eman behar zaizkie, neurri kopuruetan. Landseer-en arreta handiz zaindu beharko zenuke gizendu ez dadin, gizentasunak osasunean konplikazio ugari sor ditzakeelako.\nSir Edwin Landseerren margolan ospetsuren batean agertzen den txakurrak 20 pertsona inguru ito ez zituela salbatu omen zuen.\nRochester jaunaren txakur ospetsua Charlotte Bronte-ren Jane Eyre eleberrian azaltzen den bezala, Landseer bat da, nahiz eta Ternuakoa dela erakutsi.\nJ. M. Barrie eleberrigile eskoziarrak Luath izeneko Landseer bat zuen.\nhusky jack russell nahasketa\nbernese australian pastor mix\nartzain alemaniarra eta dane nahasketa bikaina


Hasiera » Azken albisteak » Aireportuko » Fraport AG enpresak zor-agiria ongi jarri du\nAireportuko • Abiazio • Europako Azken Albisteak • Nazioarteko Azken Albisteak • Azken Bidaia Albisteak • Negozio Bidaiak • Alemania Azken Albisteak • Berriak • Prentsa Iragarkiak • Turismo • Garraioa • Bidaiaren helmuga eguneratzea • Joerak • Hainbat Albiste\nFraport AG sei ordainetan eta guztira 250 milioi euroko bolumena izan du inbertitzaileekin. Jatorriz, 150 milioi euroko jaulkipen bolumena aurreikusi zen hiru, sei eta zortzi urteko baldintzekin. Oharraren eskaera handiaren ondorioz, epe luzeagoak barne, eta gehiegizko harpidetza garrantzitsu baten ondorioz, hamar eta hamabi urteko epeak zituzten beste bi zati eman ziren eta zor-agiriaren guztizko bolumena handitu zen. Arazoa prezioen tartearen beheko aldean gertatu zen.\n"Oraindik oso lurrunkorra den merkatu inguru honetan, berriro ere likidezia posizioa hobetu dugu uztailean euro erreferentziazko bonoa jarri ondoren", dio Matthias Zieschang doktoreak, Fraport AGko zuzendariordeak. "Aurten lortutako finantzaketa 2.7 mila milioi euro ingurukoa izan da. Dirua eta 3 mila milioi euro baino gehiagoko kreditu lerro konprometituekin, bereziki ondo hornituta gaude egungo krisiari aurre egiteko, gure enpresaren etorkizunean beharrezko neurrian inbertitzen dugun bitartean ".\nBayerische Landesbank eta Landesbank Baden Württemberg-ek elkarlanean aritzen ziren.


«Gauak lehergailuz saturatua dirudi» Palestinako poesia garaikidearen bilduma bat 1/4 [poetische samizdat] • ZUZEU\nZuheir Abu Xaieb (1958 Deir Al-Ghssun, Palestina)\nAl Karmel aldizkarian argitaratua.\nETORRI GARA BAINA LEKUA JADA EZ ZEGOEN BERTAN\noraindik heldu ez den lehenaldia\nbasamortua zeharka dezagun Jainkoarenganaino\nbasamortua ikas dezagun\nmendietan zintzilikatu ditugu etxeak\naiton-amonen arimak balira bezala\neta ohitu gara iragaten den denborara.\nArin etorri gara\nagian gaua delako\ngu geu izan nahian etorri garela gu geu\nedo ametsetan ahazturik gelditzeko\nedo Historiari esateko:\nhartu gure izenetatik nahi duzuna\neta utziguzu dirdira pixka bat ikusi ahal izateko\nzenbat basamortu daude guregan.\nMahmud Abu Haxax (Fuwwar eremua, Galileatik gertu, Palestina)\nBahiketa, 2006, Argitalpenen etxe arabiarra, 2006 Beirut.\nGauak lehergailuz saturatua dirudi. Gaur arratsean bigarren eskuko\nhondartzarako aulkia eta kanaberazko mahaia\nerosi ditut. Otu zait mahaiak balkoirako ere balio zezakeela\neta zaurituak garraiatzeko,\nduela hilabeteak ez naizela balkoian eseri eta duela\nurteak ezin izan dudala itsasoa ikusi – gerran galdu genuen\nauzoan dagoen mendiko koloniak balkoiko edalontzia\naizto bihurtu du. Baina gau honetan desirak eta ilargiak\ngorputza lehen bezala zabaltzera gonbidatu naute\ndenboraren jabe egitera\naulkia aitzaki hutsa balitz bezala.\nNire pausuen gainera itzuli nintzen. Erdi-jandako sagar\nbatez oroitu nintzen. Nire hortzek landutako sagar bat\nnire atzean uztearen ideiak terrorizatu ninduen. Nire amak\nez ziokeen imintzio eta ulu egiteari utziko: «ez du\nsagarra bukatu». Bertaratutakoen begien aurrean\nez lioke beste erdia inarrosteari utziko, usteldu arte, bere eskuan.\nIrtetean ateari talka egin aurretik zakarrontzira\nNire atzean utziz gauza guztiak.\nEta erdi bukatutako poemak.\nandreas baader, andreas eta gudrun, angiolillo pamphletistInen, gudrun ensslin, Palestina, umps\nZer duzu buruan “«Gauak lehergailuz saturatua dirudi» Palestinako poesia garaikidearen bilduma bat 1/4 [poetische samizdat]”-ri buruz\nOlatz 2012-05-24 16:54\nEtorri gara baina lekua ez zegoen bertan…esaldia ikaragarria da….oso potentea ez den lekuari idaztea…eta ez lekutik etxea, adiskideak iragana zein oraina ( berriro) irudikatzea..


Amiantoak hildako langilearen familiari kalte ordaina - Altsasu - Guaixe.eus\nAmiantoak hildako langilearen familiari kalte ordaina\nGuaixe 2015-09-24 19:52\nAsviamie elkartea behin baino gehiagotan egin du protesta.\nAsviamie elkarteak “positibotzat” jo du enpresak kalte ordaina adostea, familia etengabeko helegiteekin zigortu beharrean.\nBurnizko SAk, Sunsundeguiren jabeak, eta hildakoaren familiak akordioa lortu dute eta enpresak 60.000 euroko kalte ordaina pagatuko dio zenduaren alargunari eta alabari. Gizona 1966 eta 1992 urteen artean lan egin zuen enpresan, amiantoa zuten bagoiak konpontzen. 2013ko apirilean amiantoak eragindako mesotelioma pleurala, minbizia, atzeman zioten eta 2014ko otsailean hil zen. Lau hilabete geroago Gizarte Segurantzak gaitz profesionaltzat hartu zuen hildakoaren gaixotasuna.\nEuskadiko Amiantoaren Biktimen Elkarteak (Asviamie) jakinarazi duenez, hildakoak bagoien panelak desmontatu eta amiantoz estalita zeuden berogailuaren hodiak konpontzen zituen edo berogailuaren eta aulkien arteko amianto plakak mozten zituen. Lan horregatik amianto fibrak tailer guztian zabaltzen ziren, gero erratza pasatzean jaso eta paperontzian bukatzen zutenak. Asviamiek azaldu duenez, enpresak segurtasun neurrien faltagatik errekargu demanda bati eta beste hildako batzuen familienei aurre egin beharko die.\nAurten 12 hildako\nEragin ditu Hego Euskal Herrian amiantoak elkartetik jakinarazi digutenez. Asviamietik ere jakinarazi digute Sunsundeguin amiantoarekin lan egin zuten beste bi langileren kasuen berri badutela. Haietako bat hilik dago.


Gero Axularrek partzialki ekin dio jarduerari\nArgitaratua: 19 Ekaina 2020\nCovid-19ak gogor kolpatu du kulturaren sektorea. Antzokiak, museoak, dendak... guztiak izan dira pandemia honen biktimak. Kultura-jarduerak bertan behera uzteak, sektoreko langile askoren diru-sarreren iturri bakarra galtzea eragin du.\nGero Axular Dantza Taldearen kasuan, programatutako jarduera guztiak bertan behera utzi eta atzeratu behar izan ditugu. Sorkuntza guztiak egosten diren gela itxi behar izan genuen, eta Victoria Eugenian, Higa, gure azken ikuskizunaren estreinaldiaren data aldatu.\nArtista gehienek jarrera baikorra hartu dute gaiaren inguruan. Entretenitzeko eta sortzen jarraitzeko modu berriak sortu dira. Guk hilabete hauek Gero Axularren familia publikoari hurbiltzeko erabili ditugu.\nHain zuzen ere, #MINTZAGERO sortu dugu, Gero Axularreko kideak eta lagunak elkarrizketatzeko atal bat, haien esperientziak gure jarraitzaile guztiekin parteka ditzaten. Ekimenak harrera oso ona izan du eta elkarrizketa gehiago batzen gaude. Ez ezazu galdu!\nHilabete honen hasieran albiste on bat jaso genuen, gure jarduerari partzialki berrekin geniezaiokeela. Eskolaz kanpoko jarduera guztiak irailera arte atzeratzea erabaki badugu ere, talde helduenekin itzuli gara, udan sor daitezkeen konpromisoei erantzun ahal izateko. Horretarako, agintarien jarraibideei kasu egin diegu, baldintza guztiak betetzeko.\nGustora itzuliko ginatekeen talde guztiekin, baina nahiago izan dugu erakundeen gomendioei jarraitu. Ziur gara pixkanaka-pixkanaka berriro ekingo diegula hainbeste lan eta ilusio jartzen diegun jarduerei. Oso pozik gaude Gero Axularren itzulerarekin!


Emakumezkoen Euskal Herriko finala jokatuko da Elizondoko pilotalekuan - GARA\nEmakumezkoen Euskal Herriko finala jokatuko da Elizondoko pilotalekuan\nEuskal Herriko emakumezkoen finala jokatuko da bihar, Elizondoko Iriarte pilotalekuan, 19.00etan hasita. Bertan, Ferran eta Varela, Larrañaga eta Bayer, Sorondo eta Garcia, Sanchez eta Urriza, Astondoa eta Mazkiaran, Ontsalo eta Astiazaran eta Iraizoz ahizpak neurtuko dira. Bakoitzak etzanda jarritako 45 ontzako enborrari 10 epai eman beharko dizkio. Sorondo eta Garcia aterako dira txapela lortzeko faboritoak.\nLeku berean, mutilen Euskal Herriko Txapelketako kanporaketa jokatuko da, eta honako bikote hauek arituko dira: Ardeo eta Arozena, Iraola eta Garmendia, Barberena anaiak, Pikabea anaiak, Cano eta Maiza, Kañamares III.a eta Eugi, Oteiza eta Berruezo, Irigoien eta Etxenike eta Kañamares IV.a eta Kañamares V.a. Bakoitzak hamar epai eman beharko dizkio etzanda jarritako 45 ontzako enborrari, eta bost zutik jarritakoari.\nLeku berean Nafarroako lokotx-biltze finala ere jokatuko da. Etxegarai, Iantzi, Telletxea, Goldarazena eta Lasaga neurtuko dira. Lokotx bakoitza metro eta 25 zentimetrora jarrita egongo da, eta 50 batu beharko dituzte. Fernando Etxegarai izango da txapela lortzeko faborito nagusia.


Eskozia ez doa • ZUZEU\nEskoziako Highland-etako behia.\nBaliodun inkesta bakarra irailaren 18koa izango dela errepikatuko dute. Joko politikoaren parte dira adierazpen horiek. Publikoki ez dute esango, baina independentistek kezkaz irakurriko dituzte galtzaile jotzen dituzten inkestak. Hamar hilabete gelditzen zaizkie “itxaropena” salduz estatu bat irabazteko.\nLehen Ministro Alex Salmondek independentziaren Liburu Zuria argitara eman zuen asteartean (laburpena PDFn), etorkizuneko 650 galdera sortuz eta aldi berean erantzunez. 370.000 bisita izan ditu Eskoziako Gobernuaren webgunean eskegitako gidak. Datu zibernetikoari aipamen eginez, Salmonden arabera, “begi bistako gogo horrek erakusten du indepedentziak izango duen eraginaz interesa dutela eskoziarrek”. Eskoziako Gobernuak itxaropen handia jarri du dokumentu horretan. Hainbaten ustez gidaren aurkezpena baiezkoaren kanpainaren inflexio puntua da.\nIgandearekin, Salmondek White Paper ibilbide-orriaren apologia egin du Herald Scotland egunkarira bidalitako gutunean. Aldi berean, Better Together kanpaina unionistari hatza begian sartu dio, “etorkizuneko ikuspegia” falta zaielakoan: “Now you know our vision for the future … where is the No campaign’s?”.\nGobernuak Liburu Zuriarekin eragin nahi izan duen bulkadak, ordea, ez du berehalako isladarik izan. Inkestetan berriz egin dute kale. Egia esan, beti atzetik egon dira, salbuespen bakarrarekin: SNP alderdiak irailean agindutako ikerketak %1 aurretik jarri zituen indy-ak. Baina, egunkariek eskatzen dituzten inkestek ez dute horrelako joerarik adierazten. Erresuma Batuko Daily Mail egunkari kontserbadoreak abenduaren 1ean kaleratutako inkestak bi aukeren arteko alde handia erakusten du: independentziari bai %27, ez %59, erabakitzeke %14. Lagina 1.100 lagunekoa izan da. Adinean gora egin ahala igotzen da unionisten aldeko botoa. Liburu Zuria aurkeztu eta biharamunean egin zituzten galderak.\nIndependentziaren aldekoak %27 dira, eta kontrakoak %59, azken inkestaren arabera\nInkesten sinesgarritasuna gorabehera, konbentzitzeko gizarte esparru zabala du oraindik Eskoziako Gobernu independentistak. Badirudi, argudio pisutsuak emanagatik ere —errepikatuena “hobeto biziko zara”— ez dutela egoerari buelta emateko tekla egokia aurkitu. Momentuz bederen. Politika fikzio apur bat eginez Imanol Muruak Berrian idatzi duenez (Unionisten grazia), “nahiago luke Salmondek gure unionisten estilo fin berarekin jokatuko balute bere unionistek, Londresi adio esateko gogoari hauspoa eman eta inkestei buelta emate aldera”.\nEskozia zenbakitan. Liburu Zuriaren infografia bat.\nLiburu Zuriaren helburuak eta kanpainako mezuak\nIan Bell zutabegilearen arabera, Liburu Zuriarekin independentziaren erronka “erromantikoa bezain praktikoa” dela erakutsi nahi izan du Eskoziako gobernuak (The dreich day in November destined to go down in history).\nAldiz, Meritxell Ramirez soziologoak idatzi du Liburu Zuriaren aurkezpenean Salmondek eta Surgeonek “epika politikoa baztertu eta proiektu independentista kudeaketa administratibo hutsa” balitz bezala komunikatu dutela. (El llibre escocès de la persuasió)\nBiek ala biek bat egiten dute: Scotland’s Future dokumentuaren helburua pertsuasiboa da, urratsez urrats segiko den gida bat baino. Bide batez, indy-en argudioen ahulguneak erantzunez hornitzeko ere balio izan du. Esate baterako, NATOrekin, Erresuma Batuko monarkiarekin eta txanponarekin egingo dena behingoz paperaren ziurtasunean txertatzeko. Ramirezen arabera auziaren aurreko galdera aldatu du Liburu Zuriak: “Baldintzazko zer gertatuko litzatekeen Eskozia estatu balitz izatetik, posibilitatea erakusten duen zer gertatuko da Eskozia independientera”.\n“Itxaropena” da baiezko mezuaren akuilua, “beldurra” ezezkoarena\nLehen otutzeak ere ezinezko ziruditen galderak erantzuten hasita, indy-ek arrazoien gudua irabazteko itxaropena handitu dute. Hain zuzen ere, independentziaren aldeko kanpainak hori du alde. Mezu positiboa, “Bai” bat, ezezko beti desatseginaren aurrean. Eta, gainera, lehen aipatutako “itxaropena” kontzeptu erakargarriaren monopolioa. Euan McColm kazetariak idatzi du Scotsman egunkarian horri buruz (Don’t abandon all hope just yet).\nHamar hilabeteko lana gelditzen zaie Yes Scotland eta Better Together kanpainetako antolatzaileei. Epe laburra dirudi herritarrak batera edo bestera mugitzeko. Horretarako, pertsuasio politikoaren arma guztiak erabiliko dituzte, beldurra eta itxaropena bezalako kontzeptu abstraktuak ahitu arte. Bi aldeek bozketaren egunera arte tentsio politikoa mantendu nahiko dute. Kezkatuta dauden independentistek partida hasi baino lehen ez galtzeko, eta, unionistek, gaur gaurkoz gehiengoa dutenez gero, boto ihesaren zirrikituak estali eta bozketa egunean mobilizazioa bermatzeko.\nLarrun aldizkariak beste prozesu independentista bati buruzko monografikoa argitaratu du orain gutxi: ‘Katalunia badoa‘. Baieztapen ausarta da. ‘Eskozia ez doa’ esatearen tamainakoa ziur aski.\nSubiranotasunaz, Urtzi Urrutikoetxea.\nEskozia, independentzia, inkestak, liburu zuria\nKoldo Izagirre: "Diskoaren desagerpena kaltegarria da gure entzumenaren eta kulturaren garapenerako"\n3 pentsamendu “Eskozia ez doa”-ri buruz\nI. Larrea 2013-12-01 22:46\nEskoziarrek independentziaren aurka bozkatuko dutela?\nBueno, niretzat pena bat izango zen, baina azken finean beraiek demokratikoki hartutako erabakia izango da. Eta hori da gakoa: erabakitzeko eskubidea eta aukera daukatela, erabakia aurrerago aldatzeko aukera izango dutela hala nahi izanez gero.\nEta guk hemen koskorrekoak, zigorrak eta mehatxuak etengabe jasotzen.\nikerA 2013-12-02 14:49\nEskozia herri okupatua dela onartzen badugu, eskoziarrek demokratikoki independentziaren aurka bozkatzearen aukerak ez du zentzurik. Inglesak izan nahi duten erabaki ahal izateko aurrez independienteak izan behar dute.\nxabitxu 2013-12-03 11:35\nGaztelerazko “moneda” euskaraz ez da beti “txanpona”. Ingelesezko “coin” esateko, bai, baina “currency” esateko ez. Euroa edo dolarra ez dira “txanponak”. Horretarako, “moneta” edo, arruntago, “dirua” (“errubloa da Errusiako dirua”, esaterako).


Milesker Daniel Johnston! — Gaztezulo\nMilesker Daniel Johnston! Daniel Johston, musikarien musikaria eta marrazkilaria 58 urterekin hil da. Artista emankorrak 17 disko argitaratu zituen 1981-2012 artean, horietako asko betirako gure garunetan iltzatuta utziz. Bere lo-fi estiloa eta kaseteetan modu xumean diskoak argitaratzeko moduak musika munduko hainbat artista maitemindu zituen, horien artean Kurt Cobain bera. https://www.gaztezulo.eus/albisteak/milesker-daniel-johnston https://www.gaztezulo.eus/albisteak/milesker-daniel-johnston/@@download/image/Daniel-Johnston.jpg\nDaniel Johston, musikarien musikaria eta marrazkilaria 58 urterekin hil da. Artista emankorrak 17 disko argitaratu zituen 1981-2012 artean, horietako asko betirako gure garunetan iltzatuta utziz. Bere lo-fi estiloa eta kaseteetan modu xumean diskoak argitaratzeko moduak musika munduko hainbat artista maitemindu zituen, horien artean Kurt Cobain bera.\nNola diren gauzak, justu aste honetan egon naiz aspaldiko partez Daniel Johnston entzuten. Mundu honetan xalotasun eta sinpletasunaren beharra dudan guztietan itzultzen naiz bere musikara; eta mundua bukatzear dela dirudien honetan bere musikak ezinbestekoa dirudi ahaztuak ditugun sentimendu gizatiarrak gogoratzeko.\nDaniel Johnston-ek batez ere maitasunaz hitz egiten baitu bere abestietan. Beno, maitasunaz eta deabruaz. Bi ideia horiekin obsesionatuta zegoen. Bere abestietan etengabe pasatzen zen maitasunetik (Cray Love, I live for love) beldurrera (Don't play cards with Satan). Guztietan ordea, samurtasuna aurki daiteke, zintzotasuna eta umorea. Umore asko behar baita nahaste bipolar latz bat eta agerraldi psikotikoak edukita ere maitasunaz abesten jarraitzeko.\nBere beste obsesioa famatua izatea zen: Kaixo, Daniel Johnston naiz eta famatua izango naiz esaten zion kaletik aurkitzen zuen edozein ezezaguni. Fama berarentzat Beatles-ak ziren, hala abesten zuen: Denek nahi dute Beatles-ak bezalakoa izan, baita nik ere.\nGaztetan hanburgesak zerbitzatzen McDonalds-en irabazten zuen diru guztia kaseteak erosten xahutzen zuen, bertan grabatzen baitzituen bere abestiak, azaleko marrazkiak eskuz koloreztatuz eta ondoren, interesatua zirudien edonori kaletik oparituz. Beharbada oparitu zituen disko horiek hautsa hartzen daude axalagabeki etxeetako apaletan, baina bazen bere musikaz interesatu zenik. Ikusi besterik ez dago 2017an egin zuen biran eduki zuen taldeari: Wilco, Built to Spill eta Fugazi-ko musikariak izan zituen lagun, izen potoloak zinez.\nHaatik, beharbada bere abesti borobilengatik baino, nolabaiteko ospea Kurt Cobain-ek eman zion. Elkarrizketa askotan aipatuz zuen Johnston-en diskoak zeinen garrantzitsuak izan ziren bere bizitza eta guztiok ezinbestean irudikatzen du Cobain “Hi, how are you?” dioen eta Johnston-ek berak marraztu zuen igelaren kamiseta zuriarekin.\nHain zuzen, bere azken obsesioa marrazki eta komikiak baitziren. Komiki dendara joaten zenetan errotulagailuarekin egiten zituen marrazkiak trukatzen zituen Marvel-en zenbakiren batengatik. Bere marrazkietan Captain America, Casper mamua, garezurrak, tentakuluak, begia eta noski, deabruak agertzen ziren. Haur batek eginak ziruditen askok, baina aldi berean bazuten zerbait misteriotsutik, lehen begiratuan atzematen ez den "zera" hori, bere musikak bezalaxe.\nBeharbada ez duzu inoiz musikari honetaz ezer entzun, agian gutxiri interesatuko zaizkio bere gaizki grabatutako abesti xumeak. Baina aukera bat eman nahi badiozu hasi lehendabizi The Devil and the Daniel Johnston dokumental gordin bezain samurra ikusten. Bertan bere arazo psikiatrikoak eta bere artearekiko pasioa modu zintzoan erakusten dira, pertsonaia oinazegarri eta obsesioz betetako honi besarkada bat emateko gogoa piztuz.\nOndoren, bere musika entzuteko grinak jarraitzen badu, baina hainbeste diskoren artean galtzen bazara Welcome to My World: The Music of Daniel Johnston gomendatzen dizut. Bere abesti onenen bilduma bikaina da, Johnston-en munduaren argazki zehatza. Some Things Last a Long Time bezalako abestiek bihotza samurtzea dute helburu eta ez dute huts egiten. Azkenean benetako maitasunak aurkituko zaitu zioen bere abesti entzutetsuenean, nik aspaldi topatu nuen, Johnston-en musika aurki nuenean hain justu. Egin aske hegan Daniel, oinazetzen zintuzten deabruengandik aske eta milesker emozioengatik!


Lapurturiko egiaren bila | Bizigiro | Berria\nLapurturiko egiaren bila\nAmaren argitu gabeko hilketa ikertu du semeak lau atalez osatutako 'Murder on Middle Beach' dokusailean\nMadison Hamburg 28 urteko gizon gaztearen estreinako dokumentala da. BERRIA Tamaina handiagoan ikusi\n«Duela hamar urte hil zuten ama, baina inork ez dit argitu zergatik». Horixe da Murder on Middle Beach telesailaren abiapuntua. Madison Hamburg 28 urteko gizon gaztearen estreinako dokumentala da, HBOk plazaratu berri du, eta lehen ahalegin ezin pertsonalagoa da Hamburgentzat. Bere bizitzan eragin zuzena izan duen gertakaria eraman du pantailara.\nAzken urteetan, Netflix da nagusi true crime generoan, Making a Murderer eta Wild Wild Country telesailei esker. HBO ere lehia horretan sartu da, besteak beste The Jinx goratuarekin. Horiek guztiak, ordea, kanpo begirada baten bidez landuriko ikus- entzunezkoak dira: sortzaileek ez dute zuzeneko loturarik kontatzen duten istorioarekin.\nBestelakoa da Middle Beacheko hilketaren kasua. Amaren heriotza ikertu eta dokumentala osatzeko, semeak etxeko senideak elkarrizketatu ditu, AEBetako Connecticut estatuan. Zuzendari gazteak ez du proiektua abian jarri istorioaren indar dramatikoak bultzatuta, baizik eta bere bizitzako trauma nagusietako bat argitzeko asmoz.\nHorrenbestez, eta ezinbestean, dokumentaleko pieza giltzarria da Hamburg. Senideak hari zuzentzen zaizkio lekukotza ematean, eta gazte estatubatuarra ere sarritan agertzen da pantaila aurrean. Distantzia eta objektibotasuna ezinezko dira lan honetan, eta horrek eragin dezake istorioak iparra galtzea, baina tartean bada zinema alorreko hautu interesgarririk. Hamburgek ez du telesaila hasi eta berehala amaren hilketara jotzen. Nahiago du hori geroagorako utzi eta, lehenik eta behin, senideak eta haien emozioak aurkeztu.\nHasieran, aita izan zen hilketaren susmagarri nagusia, eta harekin aspaldian galdu zuen harremanari berriz heltzen ahaleginduko da semea. Aitak, ordea, ez du azalpenik eman nahiko kameraren aurrean. Ezezkoen ondotik helduko dira, hain justu, telesailaren unerik indartsuenak. Semea kafetegi batean batzartuko da aitarekin, amaren heriotzaz hitz egiteko, eta mikrofonoa ezkutuan jantziko du, hanka artean, Poliziarentzako lanean ari den informatzaile ezkutua balitz bezala. Beste aldean, aita seinalatzen dute Hamburg sendiko emakume gehienek, baina euren ahotan ere ezezkoak ugarituko dira, ezkutuan antolatu zuten apustu sarea hizketagai bilakatu ahala.\nItzalean geratzen diren beste hainbat kontu ere esploratu ditu telesailak: adikzio aferak, emakumeen azpijokoak eta amets amerikarraren porrota. Sare sozialek ere modu arantzatsuan hartuko dute indarra ikerketaren bidean. Zilegi al da eraildako pertsona baten elkarrizketa pribatuak miatzea egia topatzen ahalegintzeko?\nZortzi urte eman ditu Hamburgek dokumentala grabatzen, eta denbora horretan hainbatetan hitz egin du Poliziarekin, lekuko zein galdetzaile gisa. Hein batean, Poliziak beharrezko galderak egin ez izanaren ondorio da semea amaren heriotza argitzeko detektibe lanetan aritzea. Prozesua mingarri suertatu zaio, familiako zauriak ireki dituelako, baina sendagarri ere bai. Nerabe zenean, ama lapurtu zioten egiarekin batera. Orain, hori berreskuratzeko bidea abiatu du.\n'MURDER ON MIDDLE BEACH'\nSortzailea: Madison Hamburg.\nPertsonak: Madison Hamburg, Barbara Beach, Jeffrey Hamburg, Joan Williams, Barbara Lund.\nGeneroa: Krimena. Dokumentala.


Adinberrik lurzatia desatxikitzea lortu du - Artikulua - Gipuzkoa ETORKIZUNA ORAIN\nAdinberrik lurzatia desatxikitzea lortu du\nAurrera doa Adinberri, zahartzaroaren eta mendekotasunaren arretarako Europako erreferentzia zentro berria. Espainiako Gobernuaren Sustapen Ministerioaren mendeko Estatuko Portuak erakundeak «baimena eman du» Pasaiako Hospitalillo inguruan dagoen lurzatiko eremuak (4.747 m2) desatxikitzeko, han kokatuko baita azpiegitura berria. Hala iragarri du gaur Markel Olano diputatu nagusiak, Maite Peña Gizarte Politikako diputatuarekin eta Rakel San Sebastian Adinberri Fundazioko zuzendari nagusiarekin batera egin duen prentsa agerraldian. Olanok azpimarratu duenez, oniritzi hori «ezinbesteko aurrerapausoa» da instalazio horiek aktibatzeko, eta «aurreikusitako epeak errespetatzen jarraitzea» ahalbidetuko du. Obraren proiektua dagoeneko esleituta dago, eta 32,2 milioi euroko exekuzio aurrekontu bat du gutxi gorabehera. Horrela, zentroa eraikitzeko lanak urtearen amaieran hasiko dira eta 26 hilabeteko iraupena izango dute. Beraz, aurreikuspena da Adinberriren instalazio berriak zein lurpeko aparkalekua amaituta egotea 2022rako.\nAdinberri Etorkizuna Eraikiz ekimenaren barruko egitasmo estrategikoen artean kokatzen da, eta gizartearen zahartzeari aurre egiteko eta pertsonen bizi kalitatea hobetzeko estrategia integral bat planteatzen du. Eraikinen multzoa Hospitalillo inguruaren ondoko lurzatian kokatuko da, eta guztira 26.900 metro karratu hartuko ditu. Bertan, erreferentzia zentroa eraikiko da, eta haren barruan arreta zentroa eta berrikuntza unitatea egongo dira.\nZehazki, azpiegiturak 120 plaza izango ditu (banako bizitokiekin), zonalde komunekin bizikidetza unitate bakoitzeko (guztiak ere lorategirako sarbide edo terrazarekin), eta 25 apartamentu babestu eta eguneko zentro bat ere izango ditu. Halaber, berrikuntza unitateak 500 metro karratuko espazioa hartuko du, eta ikerkuntza, berrikuntza eta esperimentazioa egiteko gunea izango ditu. Multzoak plaza zabal bat ere edukiko du, parke ireki batekin, Pasaiaren hiri ingurunean txertatua, eta kafetegi bat eta udalerri horretako lehen arreta eta elkarteentzako lokalak (900 m2) izango ditu, orobat. Lurpeko aparkalekua errotaziokoa eta bertakoentzakoa izango da; 425 plaza izango ditu gutxi gorabehera.\nOlanok azpimarratu duenez, Adinberri proiektu «oso garrantzitsua» da lurraldearentzat gizarte politiken ikuspegitik. «Batetik, hau delako hasieratik, arkitektura diseinutik beretik, pertsona erdigunean jarrita pentsatua eta diseinatua izan den lehen proiektua, eta hori delako, hain zuzen, lurralde osora zabaldu nahi eden eredua: etxean ez bada, izan dadila etxean bezala». «Bestetik, Adinberrirekin bereziki aprobetxatu nahi ditugulako Gipuzkoako hirugarren sektorearen talentua eta ezagutza, gure potentzial berritzailea maximizatzeko eta bizi garai osasungarria luzatzen laguntzeko».\nAdinberrik zerbitzu «berritzaile eta punta-puntakoak» eskainiko ditu zahartze osasuntsuaren zerbitzura, bai «arkitekturaren ikuspegitik» bai «arretaren aldetik» ere, erabiltzaileak «etxean bezala» senti daitezen, adierazi du diputatu nagusiak, eta gaineratu du Adinberrik «410 lanpostu inguru» sortuko dituela, «zuzeneko 110 zerbitzu guztiak artatzeko, eta 300 zeharkako».\nAmaitzeko, Olanok nabarmendu du zentroa eremu degradatu batean kokatzea «ez dela kasualitatea», bere helburuen artean baitago Pasaiako herritarrentzat portuaren inguruko hiri espazioak «berreskuratzen laguntzea». «Honela, proiektu honen bitartez, Gipuzkoako Foru Aldundiak legealdi honetan estrategikotzat dituen bi proiektu uztartzen ditugu: gure gizarte zerbitzuak indartu eta honela gure adinekoen bizi baldintzak hobetzea, batetik, eta Pasaialdeko biziberritzean eragitea, bestetik”, adierazi du.\nAurreikuspena da Adinberriren instalazio berriak zein lurpeko aparkalekua 2022rako amaituta egotea


Euskarari agindutakoak (V)\n2009-3-1ean Euskal Autonomia Erkidegoko Legebiltzarra osatzeko egingo diren hauteskundeetara begira, alderdi politikoek hizkuntza politikaren gainean beraien hauteskunde egitarauetan jasoa dutena ekartzen saiatu gara Erabili.com-en. Hona hemen, Euskadiko Alderdi Sozialista-Euskadiko Ezkerraren propo...\nEuskarari agindutakoak (VI)\n2009-3-1ean Euskal Autonomia Erkidegoko Legebiltzarra osatzeko egingo diren hauteskundeetara begira, alderdi politikoek hizkuntza politikaren gainean beraien hauteskunde egitarauetan jasoa dutena ekartzen saiatu gara Erabili.com-en. Hona hemen, Eusko Alderdi Jeltzalearen proposamenak. ...\nEuskarari agindutakoak (I)\n2009-3-1ean Euskal Autonomia Erkidegoko Legebiltzarra osatzeko egingo diren hauteskundeetara begira, alderdi politikoek hizkuntza politikaren gainean beraien hauteskunde egitarauetan jasoa dutena ekartzen saiatu gara Erabili.com-en. Hona hemen, Aralarren eduki eta proposamenak. ...\nEuskarari agindutakoak (II)\n2009-3-1ean Euskal Autonomia Erkidegoko Legebiltzarra osatzeko egingo diren hauteskundeetara begira, alderdi politikoek hizkuntza politikaren gainean beraien hauteskunde egitarauetan jasoa dutena ekartzen saiatu gara Erabili.com-en. Hona hemen, Ezker Batuaren proposamenak. ...\nEuskarari agindutakoak (III)\n2009-3-1ean Euskal Autonomia Erkidegoko Legebiltzarra osatzeko egingo diren hauteskundeetara begira, alderdi politikoek hizkuntza politikaren gainean beraien hauteskunde egitarauetan jasoa dutena ekartzen saiatu gara Erabili.com-en. Hona hemen, Eusko Alkartasunaren proposamenak. ...


Donostiak behar al du metrorik?\nMartxan dira Donostiako metroaren pasabideko lanak. Hirigunea 4,2 kilometroan zeharkatuko du lur azpitik, Easo plazako geltokia eta Lugaritz auzokoa lotuko ditu, eta geltokiak Benta Berrin eta Kontxan izango ditu. Eusko Jaurlaritzak, Gipuzkoako Foru Aldundiak eta Donostiako Udalak bultzatutako proiektuak ika-mika ugari eragin du hasieratik. Kontrakoen iritziz, Donostiak ez du halakorik behar, eta diru publiko ugari xahutuko dela salatu dute. Proiektuaren bultzatzaileek, aldiz, garraio zerbitzu publikoa hobetzeko balioko duela diote. Lanak hasita, kexak ugariak dira donostiarren artean: gehiegizko zarata, arrakalak... Zer uste duzue zuek?\nDonostiako Amara Berri AEK euskaltegiko goizeko B1-B2 ikasleak\n1. Kevin Darnell\nNire ustez, Donostian ez da beharrezkoa metroa. Lanak bukatzen dituztenean, ordea, erabiltzaileak asko izango dira.\n2. Jose Maria Alonso\nDonostiako metroa ez da beharrezkoa, hirian ez dagoelako biztanle askorik. Autobus zerbitzua eta topoa hobe daitezke, baina diru publiko ugari xahutuko da. Gainera, Kontxatik pasatzen da, eta lekua apurtuko dute. Metroa turistentzat eraikiko dute.\n3. Leire Beldarrain\nOrain pentsatzen dut ez dela metroa behar. Baina lanak bukatzen direnean, agian biztanle guztiok pozik izango gara. Ez dakit zer gertatuko den. Dena den, obra publikoetan beti xahutzen da diru gehiegi.\n4. Macarena Marcet\nMetroaren pasabidea ez da beharrezkoa, hiri txikia delako eta leku guztietara oinez, bizikletaz edo autobusez joan daitekeelako. Hala ere, kutsadura gutxituko duela uste dut.\n5. Leticia Beloki\nDonostian, ez dugu metro premiarik. Hiri txikia da, eta orain dagoen zerbitzuak ondo betetzen ditu donostiarron beharrak, zerbitzu sobera dugu ondo bizitzeko. Diru gehiegi inbertitu behar da lanetan, eta baditugu beste arazo batzuk, etxebizitzarena, adibidez.\n6. Miren Fdez. de Troconiz\nMetroa oso garraio erosoa omen da, baina hiri handietan. Donostian, ez da beharrezkoa, hiri txikietan nahikoa da beste garraio batzuk bultza-tzea. Gainera, metroaren lanek eragin handia izango dute inguruan.\n7. Imanol Iguiñiz\nDonostian, metroa ez da beharrezkoa. Gaur egun, 20 minutuan iristen gara edozein auzotatik hirigunera, eta txorakeria iruditzen zait hemen metroaren pasabidea egitea.


Kategoria: Sopela\tNoiz sortua: Azteazkena, 21 Iraila 2016\tArgitaratua: Azteazkena, 21 Iraila 2016\nGaur arratsaldean hasiko da hirugarren Sopela Kosta Fest jaialdia eta domekara arte iraungo du. Lau egunotan adin eta gustu askotariko jendearentzako ekintzaz beteta egongo da gure herria.\nJaialdia gaur arratsaldeko seiretan hasiko da udaletxeko hallean, garagardo artisauari buruzko erakusketa eta mahai-inguruarekin. Honen ostean surfari buruzko pelikula eta dokumentalak proiektatuko dituzte udaletxeko plazako karpan.\nHurrengo egunak ekintzaz beteta egongo dira: surfaren inguruko hainbat (txapelketak, erakusketak, ikastaroak, bigarren eskuko material azoka, surf egokitua eta abar), kontzertuak udaletxeko plazan (Esne Beltza eta La Pulquería dira jaialdiko buru), parapente hegaldiak, itsaslabarretatik eta Burdinazko Gerrikotik ibilbide gidatuak, garagardo azoka, Tai-Txi, yoga eta dantza ikastaroak, kutsadura eta ingurugiroari buruzko hitzaldiak, sorospen tailerrak eta askoz gehiago. Jaialdiaren webgunean informazio gehiago dago jaialdi osoari buruz hemen.\nKategoria: Sopela\tNoiz sortua: Ostirala, 26 Abuztua 2016\tArgitaratua: Ostirala, 26 Abuztua 2016\nKategoria: Sopela\tNoiz sortua: Asteartea, 16 Abuztua 2016\tArgitaratua: Azteazkena, 17 Abuztua 2016\nKategoria: Sopela\tNoiz sortua: Astelehena, 22 Abuztua 2016\tArgitaratua: Astelehena, 22 Abuztua 2016\nGehiago irakurri: Entrevista:Inkestas Rock Festibal


Urdazubiko auzoetarako ur-hornidura proiektuaren lanak uda honetan hasiko dira - Erran.eus\n1,7 milioi euroko aurrekontua izanen dute eta Europako FEDER Funtsak, Nafarroako Gobernuak eta Urdazubiko Udalak ordainduko dute Urdazubiko auzoetarako ur-hornidura proiektuko lanak uda honetan hasteko asmoa du Urdazubiko udalak, berriki bizilagunei eta Baztango Udalari jakinarazi dienez. Lanen aurrekontua 1.720.646 eurokoa da (gehi BEZa).\nUrdazubiko auzoetara ura eramateko lanak uda honetan hasteko asmoa dute.\nJoan den abenduan VS Ingeniería y Urbanismo enpresari esleitu zitzaion proiektuaren garapena eta lanak egiteko lehiaketa maiatzean hasiko da. Otsondon mila metro kubiko dituen ur-biltegia eraikitzeaz gain, auzoetako biltegiak ere egokituko dira eta hauen arteko kanalizazioa ere eginen da.\nProiektu honekin, Urdazubiko Udalak auzo guzietako ur-hornidura segurtatu nahi du datozen 25 urtetarako. Biltegi nagusia eta kanalizazio gehiena Baztango lurretan daude, baita Urdazubiko bizilagun batzuen lurretan ere, eta hauekin solasean hasiak dira, lanek zer eragin izanen duten informatzeko.\nAbuztuan hasi gogo dituzten lanekin ur-hornidura arazoak akitzea espero dute. Erraterako, azken udan Alkerdi auzora ura zisterna-kamioietan eraman behar izan zuten, idortearen eraginez.\nGogoratu behar da maiatzean H2O-Gurea mugaz gaindiko proiektua onartu zela eta egitasmo honetan parte hartzen du Urdazubiko Udalak, bazkide gisara. Egitasmo honen Hegoaldeko zatia dagokio Urdazubiko ur-hornidura proiektuari, 984.320 euroko aurrekontuarekin. Zati honen %65a Europako Eskualde Garapenerako Funtsetik (FEDER) ordainduko da, %25a Nafarroako Gobernuak eta %10 Urdazubiko Udalak. Gainerako 736.363 euroak, auzoetako biltegiak egokitzeko eta kanalizazioak egiteko erabiliko da eta Nafarroako Gobernuaren eta Urdazubiko Udalaren artean ordainduko dute.\nH2O-Gurea mugaz gaindiko proiektua\nH2O-Gurea proiektua Agglomération Sud Pays Basque erakundeak gidatzen du eta bazkide gisara daude, Urdazubiko Udalarekin batera, Gipuzkoako Aldundia, Uraren Euskal Agentzia, Servicios de Txingudi S.A, eta Gestión Ambiental de Navarra (GAN) erakundeak. Horrez gain, Nafarroako Gobernuaren, Adour-Garona Ur Agentzia eta Pirinio Atlantikoen Departamentuaren babesa dauka. Proiektu honekin, edateko uraren hornidura segurtatzeaz gain, uholde-arriskuen aitzinean kudeaketa bateratua egitea eta Bidasoa, Urdazuri eta Urumea ibaien kalitatea hobetu nahi da eta bazkide bakoitzak bere lana dauka.\nLegeei planto eginez, Urdazubiko harrobiak lanean segitzen duela salatu du SOS Alkerdik


About: Camille Corot\nJean-Baptiste Camille Corot (Paris, 1796ko uztailaren 17a – Paris, 1875eko otsailaren 22a) frantziar margolaria izan zen. Batez ere, paisaiak landu zituen. XIX. mendearen erdialdean, Barbizongo eskolako artistarik nabarmenena izan zen. Haren lan eskergan, neoklasizismoaren arrastoak eta etortzekoak ziren aire zabaleko berrikuntza inpresionistak sumatzen dira batera. Coroten lana bi sailetan berezi izan da beti: izaditik zuzenean egindako zirriborroak -txikiak, bizi-biziak-, eta Erakusketetarako egin ohi zituen lan handi ondo bukatuak.\nJean-Baptiste Camille Corot (Paris, 1796ko uztailaren 17a – Paris, 1875eko otsailaren 22a) frantziar margolaria izan zen. Batez ere, paisaiak landu zituen. XIX. mendearen erdialdean, Barbizongo eskolako artistarik nabarmenena izan zen. Haren lan eskergan, neoklasizismoaren arrastoak eta etortzekoak ziren aire zabaleko berrikuntza inpresionistak sumatzen dira batera. Corot famila burges aberats batean jaio zen. Frantses artista gazte guztiak bezala, denbora asko eman zuen Louvren, hango lanak aztertzen. Pintura ikasketa ohikoak ere egin zituen, paisaia neoklasikoa lantzen zuten margolariekin. Hala ere, eta bere maisuek ez hezala, Corotek nahiago izan zuen, hasiera-hasieratik, lantegitik kanpo lan egin, eta zuzenean egiten zituen gero lantegian bukatzen zituen lanetarako zirriborroak. 1825ean Erromara joan zen. Han eman zituen bere bizitzako hiru urte garrantzitsuenak. Adiskide bati garai hartan aitortu zionez, "Bizitza honetan egin nahi dudan gauza bakarra... paisaiak margotzea da. Erabaki tinkoa da, eta horrek bestelako lotura sendoak eragotziko dizkit. Alegia, ez naizela ezkonduko". Eta horixe egin zuen: bizitza oso-osorik pinturari eskaini. Frantziara itzuli zenean, betiko gordeko zituen ohitura batzuk hartu zituen. Udaberria eta uda kanpoan margotzen ematen zituen, oliozko zirriborro txikiak eta marrazkiak eginez. Maisutasunez erabiltzen zuen tonuen arteko erlazioa -horixe izan zen Coroten antzearen oinarria-, zeren, kolorearen aukera baino gehiago inporta baitzitzaizkion tonu argi eta ilunen mailaketa eta oreka. Neguan, Parisko estudiora erretiratzen zen margolan handiak egitera, eta obrak Parisko urteroko Erakusketarako bukatzen saiatzen zen. Lehen lan garrantzitsua, Narniko zubia (Louvre), 1827an aurkeztu zuen Parisko Erakusketan. 1833an Fontainebleauko paisaia handi bat aurkeztu zuen, eta domina bat eman zioten. Domina harekin, bere margolanak Erakusketetan epaimahaiaren onespenaren beharrik gabe aurkezteko eskubidea irabazi zuen. Coroten lana bi sailetan berezi izan da beti: izaditik zuzenean egindako zirriborroak -txikiak, bizi-biziak-, eta Erakusketetarako egin ohi zituen lan handi ondo bukatuak. XIX. mendearen hasieran zirriborroa ez zen jendaurrean erakusten, eta aditu gutxi batzuek bakarrik erosten zituzten halako lanak (Coroten kasuan, estatubatuarrek). Nahiago ziren paisaia bukatuak. Are duinago eta larriagotzat hartzen ziren elezaharretatik, literaturatik edo Bibliatik harturiko irudi txiki batzuk ere ageri baziren. Eta Corotek erakutsi zituen koadroen artean, badira horrelakoak: Agar basamortuan (1835eko Erakusketa), Homero eta artzainak (1835eko Erakusketa), etab. Corot bera, ordea, ez zen halakoen oso zalea, eta, gustuak aldatzen joan ahala, alde batera utzi zituen irudi haiek. 1860tik aurrera, bestelako paisaia bat asmatu zuen, Oroitzapenak, zeinean usadiozko osagaiak konposizio jakin batean ipintzen baitzituen -normalean aintzira eta zuhaitzak, tonu zilarkara nagusi zela-, halako malenkonia gozo bat adierazteko. Azken urteetan, erretratuak eta estudioko irudiak ere egin zituen, emakumeenak gehienak, lore batekin, musika-tresna batekin-edo. Horiek, ordea, ez zituen ia inoiz erakusgai jarri. 1830-1840 bitarteko Erakusketetan harrera ona izan zuen, haina ezer gutxi saltzen zuen. 1840an estatuak lan bat erosi zion, eta 1845ean, Charles Baudelaire poeta eta arte-kritikariak honela idatzi zuen: "Corot dago paisaiaren eskola modernoaren buruan". 1846an Ohorezko Legioko kide egin zuten, eta handik aurrera gero eta arrakasta handiagoa izan zuen. Oso artista oparoa eta langile nekaezina izan arren, ordea, eskaera produkzioa baino handiagoa zen, eta Coroten imitatzaile asko ez ezik, haren izena erabili zuen iruzurtirik ere agertu zen. Nolanahi ere, arrakasta ez zitzaion askorik inporta Coroti. Beti bezala jarraitu zuen lanean, margotzea gustatzen baitzitzaion beste edozer baino gehiago. Inguratzen zuen mundua ere ez zitzaion interesatzen, salbuespen hakar batekin: musika. Hain zuzen ere, musikaren nolakotasunak adierazi nahi izan zituen, azken lanetan bereziki, harmonian oinarriturik. Gainerakoan, bere pinturatik kanpo utzi zuen beti bere garaiko mundu modernoa. Une hartan bertan Frantzian zabaltzen ari zen industrializazioa, Frantzia osoko herriak lotu zuen burdinbidea, ez da inondik inora ageri Coroten lanetan. Corotek bere lankide margolariekin egotea maite zuen, eta Barbizongo eskolako artista askoren adiskidea izan zen. Dirua eman ohi zien, erdi ezkutuan, arrakasta gutxi zutenei. Eskolak eman zizkien Camille Pissarro eta Berthe Morisot inpresionistei, eta ikasle eta jarraitzaile asko zituen. Azken urteetan, denek maite zuten "Papa Corot" hura, bere adeitasun eta bihotz zabalagatik. Corotek, maisu handia izan gahe, leku garrantzitsua du XIX. mendeko margolaritzan, haren ekarriak pisu handia izan baitzuen. Margotzen hasi zenean, paisaia-zirriborroari ez zitzaion berezko baliorik ematen. Hil zenean, berriz, estimu handitan hartua zen, eta begi txarrez ikusten ziren paisaiei erantsitako gauza artifizialak edo gauza asmatuak. Corotek asko lagundu zuen paisajista inpresionisten bidea zabaltzen, inpresionistek asko ikasi baitzuten harengandik, eta errespetuz eta miresmenez ikusten baitzuten. (eu)\nJean-Baptiste Camille Corot (Paris, 1796ko uztailaren 17a – Paris, 1875eko otsailaren 22a) frantziar margolaria izan zen. Batez ere, paisaiak landu zituen. XIX. mendearen erdialdean, Barbizongo eskolako artistarik nabarmenena izan zen. Haren lan eskergan, neoklasizismoaren arrastoak eta etortzekoak ziren aire zabaleko berrikuntza inpresionistak sumatzen dira batera. Coroten lana bi sailetan berezi izan da beti: izaditik zuzenean egindako zirriborroak -txikiak, bizi-biziak-, eta Erakusketetarako egin ohi zituen lan handi ondo bukatuak. (eu)\nCamille Corot (eu)\nJean-Baptiste Camille Corot (eu)


Auzia Euskaraz (epaiBi): Nola idatzi orduak? Eta nola deklinatu?\nNola idatzi orduak? Eta nola deklinatu?\n10:00etan 10:15ean 10:20an 10:30ean\n10:00ean 10:15etan 10:20etan 10:30etan\nISOren (International Standarization Organization: Estandarizaziorako Nazioarteko Erakundea) arabera idatzi behar dira, hau da: orduak eta minutuak bina digituz eta bi puntuz bereizita:\n10:00 / 11:00 / 16:00 / 20:00\nOrduak, minutuak eta segundoak adierazi bina digituz.\nTauletan eta karteletan, ordutegi tarteak adierazteko, ez da beharrezkoa deklinatuta ematea. Esaterako:\nJendaurreko ordutegia: 09:00 - 14:00\nOrduak idaztean, puntu-puntuan badira, pluralean. Salbuespen bakarra, 01:00 = “ordu bata”. Hala ere, “13:00” idaztean, dagoen bezala deklinatu behar da; hots, pluralean: “hamahiruak”. Minutuak, ordea, singularrean beti:\nOrduak pluralean: Minutuak singularrean:\nGogoan izan askotan nolabaiteko “tranpatxoa” egiten dugula idatzita dagoen ordua ahoz ematean, eguneroko erabilera arruntean. Esaterako, “15:30” ahoz “hiru eta erdiak” esaten dugu. Hala ere, idaztean deklinatzerakoan, idatzita ditugun zifra horiek hartu behar ditugu kontuan, eta ez “tranpatxoa” egitean esaten duguna:\nhiru eta erdietan <> 15:30ean (“hamabostak eta hogeita hamarrean” bezala)\nlaurak laurden gutxi(ago)tan <> 15:45ean (“hamabostak eta berrogeita hamabostean” bezala)


Marianela Núñez eta Ryoichi Hirano en Viscera ©\nArteek ez dute zertan gutxiengo baten gauza izan behar: Royal Opera House-arekin (ROH) dugun lankidetzaren xedea entzulego desberdinetara heltzea da eta, bereziki, belaunaldi berrientzako kultur aukerak sortzea. ROH-arekin lanean ari gara 2015-16 denboraldian konpainiak egiten dituen emanaldiak zuzenean emateko Espainiako 100 zinema areto baino gehiagotan eskaintzeko.\nEspainiako entzuleei Kenneth Macmillan-en Romeo eta Julieta edota Peter Wright-en Intxaur-kraskagailua bezalako ballet klasikoez gozatzeko aukera emango diegu. Covent Gardenetik emititutako Mozart-en Figaroren Ezkontzak (David McVicar-ek zuzendua) edo Verdi-ren La Traviata (Richard Eyre-k zuzendua) bezalako operak ere ikusgai izango dira.\nGure lana ez da ekitaldi hauen emisiora mugatzen, zinema desberdinekin lankidetzan aritzen baikara sarreren salmentak sustatzeko. Estreinaldia baino lehen, hedabideetan oihartzun handia izan zuen ikasgai magistrala antolatu genuen Royal Ballet-eko bi dantzarirekin. Horren ondorioz, Madrilen bakarrik, 800 pertsona baino gehiago izan ziren denboraldiaren estreinaldian - gehienak ikasleak eta gazteak. Gainera, gure Facebook orrialdean zozketak burutzen ditugu emanaldi desberdinetarako doako sarrerak lortzeko.\nEta hau hasiera besterik ez da: gure hirugarren sustapen-ibilbideak hezkuntza osagai garrantzitsu bat du. Abenduaren lehenatik aurrera eskoletarako emanaldi bereziak izango dira eta, hauekin batera, ikasleei, opera eta balleta modu hobe batean uler dezaten, material didaktikoa banatuko zaie.\nDenboraldi osoaren trailerra esteka honetan ikus dezakezu\nRoyal Opera House web


Elkar liburudenda: erosi online elkar.eus-en! | elkarmedia\nelkar.eus, elkar argitaletxe taldearen online denda da, liburudenda birtual honetan katalogo osoa irakurleen eskura jarri dugu!\nNeurrira egindako ecommerce plataforma da. elkar-ek dituen beharrei erantzun ahal izateko, konplexutasun handiko hainbat modulu garatu dira: 500.000 erreferentzia, katalogo desberdinen sinkronizazioa, bilatzaile eleanitza, ERParekiko konexioa, ebook-en salmenta, REST APIaren garapena,…\nGailu mota guztietara egokitutako aplikazioa daraman web responsive diseinuari esker.\nIzena:Elkar.eus online denda. Neurrira garatutako ecommerce plataforma


Free Datazio guneak - BIDEO-TXATA ERAKUTSI ERRULETA!\nEsan nahi dut familia, haurrak, animaliak\nNaiz energetikoa eta prest zerbitzatzeko zure sentimenduak eta umoreNi menderatuko komun guztiak hizkuntza. Nago, kirol, bidaiatzen eta jolas hondartza korrikalaria. Interesa baduzu, ni zoriontsu laguntzeko izango duzu. Badira free, independentea, eta Ortodoxoen eliza, erlijio jendea, sukaldari, musikari, artisauak, poeta, bidaiariek, Britainiar eta nazioarteko Komedia klubak. Leial bat, familia bideratutako, garbi, ez-suntsitzailea, zintzoa harreman bezala begiratu ezagutu zuten. Jaio nintzen, nire herrialdean, non maite dut natura. Naiz-mota, solidario, eta eskuzabala.\nNire hobby da sukaldaritza gozoak janaria\nNire komunikazio erraza da, ez dut atsegina, eder, nolako izaerarekin. Gustatzen zait, natura, janari osasuntsua, bizimodu osasuntsua. Gustatzen zait, ikasteko eta sortzeko gauza berriak. Naiz, halaber, emakume eder bat urte askotan. Maite dut eta ezkontzeko emakume eder bilduman orain doan denbora. Zoriontsu izan nahi dut, bada, emakume dira pentsatzen, nire praktikak zerura joan nahi. Mantentzen baduzu eusten nire eskua, besterik ez duzu atsegin zuen behera dago.\nDut, nahiz eta jakin hori bizitza ederra da, asko dira erronkak.\nGai izan nahi dut aitortu duten emakumeak ez dira seguru noiz aurre egin dute beren beldurrak. Bizitza bazkide. Agian ez da familia bat gauza, baina egin dut neure burua Bizi naiz Ingalaterran. Ezkondu nahi dut. Idatzi ahal izango duzu dei bat Vitaly Ongi etorri Datazio orria. Ikusten duzun bezala, erabiltzailearen profila, izen-ematea doakoa izango da. Horren ondoren, izango duzu izen-ematea sarbidea komunikatzeko, ez bakarrik pertsona ERRESUMA batuan, baina baita mundu osoko beste herrialde batzuetan. Beraz, nahi baduzu, ezagutu eta maitemindu elkarren artean, egin berria, ezagunak, lagunak eta hildakoaren, mesedez gozatzeko Datazio gune.\nZadarmo Surkhandarya telefónne číslo s foto, bez Datovania, žiadna registrácia\nchat erruleta gabe iragarkiak Free chat Datazio zerbitzu sex bideo Datazio gune chat erruleta online zuzeneko bideo-streaming-txata helduen Datazio bideo-Datazio-ematea ez Free chat video chat Datazio izen-ematea gabe free video ezagun erregistratzeko gabe neskak


Argiketak dio Ciudadanoseko zinegotziak emakume bati eraso ziola Bilbo | Bilboko Aste Nagusia | EITB\nIndarkeria matxista, Bilbon\nC's-eko zinegotziak emakume bati eraso ziola baieztatu du Poliziak\nUdaltzaingoaren argiketaren arabera, bikotekideari kolpea eman zion Bilbon; Ciudadanosen esanetan, baina, bikoteak lapurreta-ahalegina jasan zuen, eta lapurrek jo egin zuten. Jerezko zinegotzia da.\nC's-ek esan du bere zinegotziak ez duela bikotekidea jo\nPolizia-argiketak jasotzen duenez, Aste Nagusian Bilboko kaleetan kale-jantzian zeuden hiru agentek ikusi zuten gizon batek bikotekideari kolpea eman ziola. Gizona Ciudadanoseko zinegotzia da, Jerezko Udalean. Juan Mari Aburto Bilboko alkateak eman du argiketaren berri, ostegun honetan.\nAsteazken goizaldean, gizon bat atxilotu zuten Bilboko jai-gunean, emakume bati erasotzeagatik. Geroago zabaldu zen gizonezko hori Ciudadanoseko zinegotzia dela Jerezen. Ciudadanosen arabera, baina, zinegotziak ez zion erasorik egin bikotekideari. Alderdiaren esanetan, bikoteak lapurreta-ahalegina jasan zuen kalean, eta erasotzaileek jo egin zuten gizona, azken hori lapurrei aurre egiten saiatu zenean.\nBilboko alkateak baieztatu du\nRadio Euskadiri egindako adierazpenetan, alkateak ezeztatu egin du azken bertsio hori, eta esan du ez duela "istorio bat asmatu, jendeak jakingo duenez". Aburtoren esanetan, polizia-argiketak jasotzen duenez, "kaleko jantzian zeuden hiru agentek" ikusi zuten nola ari ziren bultzatzen emakume bat "erakusleiho baten aurka, hainbat aldiz. Jarraian, berarekin zegoen gizonak kolpea eman zion, eskuarekin, eta agenteek laguntza eskatu zuten".\nHori ikusita, "beste hainbat lekukok hartu zuten parte, eta gizonak erasoa jasan zuen. Udaltzaingoa tartean sartu zen orduan, erasoa eteteko, eta emakumeari eraso zion gizona atxilotu zuen".\nAlkateak nabarmendu duenez, berak ez du zabaldu gizonezkoa Jerezen dela zinegotzi (Espainiako herri bateko zinegotzia dela besterik ez zuen esan), eta berretsi du jokabidean "plus bat" eskatu behar zaiela, bere ustez, "ardura publikoak ditugunoi".\nJustiziak baieztatuz gero, Ciudadanosek kanporatu egingo du\nCiudadanosek ostegun honetan esan duenez, erasoa baieztatzen bada, alderditik kanpo botako dute; izan ere, "Ciudadanosen ez dago lekurik horrelako jarrerak dituzten pertsonentzat".\nCiudadanosek adierazi du zain dagoela Justiziak jazotakoa argitu arte, baina erasoa izan dela berretsiz gero, "berehala" kanporatuko dutela nabarmendu du.


Berriak - Genius-ek Shimano Di2 eta SRAM osagai hidraulikoak integratzen ditu\nZer egin bizikleten industriak zure behar zehatzak asetzen dituzten piezak fabrikatu ezin dituenean? Paul Townsend diseinuan ingeniari eta pneumatikan aditua bazara, zure produktuak fabrikatuko dituzu eta lehian dauden marka batzuen piezak lapurtuko dituzu.\nPaul-ek errepideetako teknologiaren amaierako zirkuituaren funtzioa komentatu zuen (balazta hidraulikoekin) bere SRAM-Shimano hacker argazki bereziarekin, gehiago ikasi behar dugu.\n2016. urtearen hasieran, errepide taldeen merkatuak orain arteko itxura oso ezberdina zuen. Shimano-k oraindik ez ditu Dura-Ace R9170 diskoa eta Di2 konbinazio kit-a abiarazi (serie ez diren R875 joystickak eta parekatutako balaztak dira aukera hidrauliko / Di2 bakarrak), eta SRAM Red eTap HRD oraindik hilabete falta da.\nPaulek ertzetako balazta hidraulikoak erabili nahi zituen errepideko bizikletan, baina ez zegoen konforme Magurako balazta-pinzekin.\nSRAMen balazta hidraulikoa duen palankak beherapen ugari ditu. Shimano Di2 abiadura kutxaren zalea da eta, beraz, biak brikolaje brikolaje paregabe batean uztartzea erabaki zuen.\nBalazta palanka eta shift botoiaren muntaia eta hari lotutako ekipo elektronikoak Di2 joystick multzo batetik SRAM errepide joystick gorputzera migratu behar dira.\nSRAM sistema hidraulikoak ez du aldaketarik izaten, baina Shimanoko palanka palen bidez funtzionatzen du, eta engranajeen aldaketa erabat Di2-n oinarritzen da.\nPaulori galdera batzuk egin nizkion bere aparteko konfigurazioari buruz gehiago jakiteko: nola funtzionatzen duen, bere ingeniaritza aurrekariak eta hurrengoa. Paulen erantzuna luzera eta argitasunagatik editatu da.\nAurrera egin aurretik, adierazi behar dugu balazta sistema edozein modutan aldatzeak lesio larriak sor ditzakeela, eta ez dugu hori egitea gomendatzen. Osagaietan egindako aldaketek fabrikatzailearen bermea ere baliogabetzen dute.\n1980ko hamarkadaz geroztik, Coventry Poly Unibertsitatean ingeniaritza mekanikoa ikasten ari nintzenean bizikletan ibiltzen nintzen. Garai hartan Topanga Sidewinder eta Mick Ives mendiko bizikleta nuen.\nBizikleten fabrikazioan eta pertsonalizatutako ezarpenetan lan egin dut, eta diseinuan ingeniari eta pneumatikoen aditua izan naiz denbora luzez. Autoak eta bizikletak ere aldatu ditut urte askotan.\n2013an Canyon Ultimate nuen eta beti gustatu izan zait teknologia, beraz, lehenik Shimano Ultegra 6770 Di2 kanpoko kable taldearekin hornitu nuen.\nOrduan, balaztak berritu eta Magura RT6 eraztuneko balazta hidraulikoak probatu nituen. Egia esan, kezkagarria zen eta instalatzea eta instalatzea kezkagarria zen.\nEnbragearen aldagailua egin diot nire off-road motorrari eta Formula RR klonaren diskoaren balazta jarri diot Di2 aldatuz. Ederki funtzionatu zuen, baina garai honetan, SRAM HydroR hodi hidraulikoen balaztak eta Planet-X-ko palankak izugarri baxuak ziren.\nSRAM osagaiak elkarrekin nola egokitzen diren aztertu eta Di2 moduluak behar duen tokia ezagutu ondoren, HydroR haginaren balazta erosi nuen 100 eurotan. Geroago, beste lau multzo erosi nituen niretzat, bikotekidea eta pertsona bat Estatu Batuetan.\nIraganean, gurpilak eta Gravity Research Pipe Dream estiloko V balaztak ere egiten nituen nire ibilgailuz kanpoko motorretarako, eta gero beste bizikleta batzuentzako makinak egiten nituen.\nHori dela eta, gure ideia honakoa da: disko balazta hidraulikoek ukitu aberatsa eta leverage txikia dute. Maguras mingarria eta lotsagarria da, beraz, errepideko bizikleta bat ertzetako balazta hidraulikoekin hornitu nahi badut, SRAM aukeratu dezaket, baina Di2 gustatzen zait.\nZein zaila da biak uztartzea? Abiadura aldatzeko mekanismoa kendu ondoren, SRAM hagatxoaren gorputzean zulo handia dago, beraz erantzuna hau da: oso erraza da.\nBigarren eskuko 6770 Di2 engranaje palanka batzuk erosi nituen. 11 abiadurako Ultegra 6870 Di2 produktu berria denez, jende askok oker erosi du 6770 engranaje palanka berritzeko [errorea 6770 6870 aldagailuarekin erabil daitekeelako]. Uste dut palanka pare bat erosi nuela 50 libera inguru.\nNire konfigurazioak Di2 balazta palankan dagoen pibota zuloa erabiltzen du, eta jatorrizko Di2 balazta palanka metaliko eta plastikozko prototipatze azkarra (3D inprimatuta) zatiak balazta maisuaren zilindrora bultzatzen ditu, beraz egituraren indarra ez da hain handia izango. galdera bat.\nGehiegizko zatia 6770 Di2 heldulekuaren goialdetik moztu nuen, mekanikoki prozesatu nuen, eta gero nylonezko prototipatze azkarreko pieza sinterizatuari itsatsi nion.\nZuloa freskatu nuen zuloa leuna eta tamaina egokia izan dadin. Pintura apur batekin edo kasu honetan Shimano iltze gris berdearekin, dena muntatzeko prest nago.\nAntolamendu honek ez du ordezko hagaxka itzultzeko malgukirik edo E-kliparik erabiltzen ardatza finkatzeko, beraz, ardatza zulatu eta kolpatu egiten da, burua pibotaren pin baino handiagoa duen zulatutako torlojua lortzeko. Palankaren gorputza ere zertxobait hondoratu ondoren, burua hustu egiten da.\nBalazta maisuaren zilindroaren ardatzean itzulerako malguki konikoa gehitzen zaio palankari itzultzeko indarra emateko.\nHorren ondoren, egin nuen aldaketa bakarra zeharkako sekzioko eraztun txiki bat gehitzea izan zen pibotako pinaren zirrikitu elektronikoko zirrikitu zaharrari balaztaren palanken palak zurrunaka jotzea ekiditeko.\nDi2 kablea balaztaren palankako 3D inprimatutako plastiko buruaren beheko aldean dagoen zirrikituan hedatzen da, beraz finkoa da eta ez da itsatsi edo higatuko.\nShifter mekanismo guztiak kendu ondoren, SRAM zatiak aldatzeko modu bakarra Di2 kablea jartzeko zirrikituak artxibatzea da. Di2 modulua apar zati batekin finkatuta dago atzean dagoen espazioan.\nSprint aldatzeko sistema pitzatu bat ere egin nuen, SW-R600 eskaladako shift etengailutik modulu elektronikora Dura-Ace 7970 Di2 etengailua zaharra konektatuz eta etengailu guztiak ezkerreko makilara konektatuta zeuden. Kablea luzatu egin zen plug-in irtenbide txukuna emateko, eta Canyon klonaren palanka integratuko heldulekuaren konfigurazioa exekutatu nuenean, ardatzeko Junction'A'Di2 kutxa bertan zegoen.\nBalaztek titaniozko burdineria eta balazta arinetako euskarri dituzte. 52 cm-ko marko baten gainean muntatuta daude. Aurreko gurpilen pisua guztira 375g da, atzeko gurpilen pisua guztira 390g da eta atzeko gurpilen pisua guztira 390g da.\nBai, arrakasta izan zuela esan nahi dut. Multzo bat Hong Kongeko pertsona bati saldu nion, hark SRAM Red eta Dura-Ace ere bidali zizkidan mashup hau egiteko.\nBeste ekipamendu multzo bat saldu nion Australiako pertsona bati TT bizikletan erabiltzeko, eta herena Estatu Batuetako pertsona bati saldu nion, nire gastu guztiak ordaindu ahal izateko.\nHorren guztiaren prezio osoa ordaintzen badut, arrisku handiagoa izango da. Gainera, beti itzultzen ditut SRAM piezak txanda mekanikoak biltegiratzeko arazorik gabe.\nAgian, palankari itzulerako udaberri indartsuagoa emango diot. Gidatzerakoan hari-blokeo bat behar dut gidatzeko bidaiaren tartean aldaketa eteteko, balazta-doikuntza guztiz desegin eta jatorrizko hari-blokeoa kendu dudalako.\nBai, rock eskalada eta esprinteko palanka berri batzuk garatzen ari naiz, eta beste moldaketa bat bilatzen ari naiz, aurreko engranaje palanka palanka laguntzailea izango da, hala nola Campagnolo engranaje palankako paletak.\nJatorrizko ideia eskuineko igoera eta ezkerreko beherakada zen, eta oraindik palanka palak erabiltzen saiatzen ari naiz.\nSRAM balazta palanka paletan itsatsi edo Campagnolo erabil dezaket, eta ondoren gorde SRAM palako palak atzeko aldagailuaren kaxarako eta palanka berriak aurreko aldagailuaren kaxan.\nHorrek esan nahi du eskuzorroak jantzita ere ez dela lerrokatzerik egongo, eta hori neguan arazoa izan daiteke Shimanoren ezarpen estandarren arabera.\nMila esker Paul, nire galderari erantzun eta irudiak emateagatik. Berari buruzko aholku gehiago lortzeko, jarraitu Flickr-en eta Instagram-en, edo irakurri bere mezuak erabiltzaile izenarekin motorapido Weight Weenies foroan.\nMatthew Allen (lehen Allen) eskarmentu handiko mekanikaria eta bizikleten teknologian aditua da. Diseinu praktiko eta asmatua eskertzen du. Louis jatorriz, bizikletak eta marra ekipamendu guztiak gustatzen zitzaizkion. Urteak joan ahala, hainbat produktu probatu ditu BikeRadar, Cycling Plus eta abarretarako aspalditik, Matthew-ren bihotza Scott Addict-ena zen, baina gaur egun Specialized-en Roubaix Expert sublimoaz gozatzen ari da eta harreman estua du Giant Trance e-MTB-rekin. 174 cm-ko altuera du eta 53 kg pisatzen du. Badirudi bizikletan ibiltzea baino hobea izan beharko lukeela, eta pozik dago.\nZure datuak sartuz gero, BikeRadarren baldintzak eta pribatutasun politika onartzen dituzu. Harpidetza edozein unetan har dezakezu.